text:
Hay gommbal ɓe palaani heen ! (2)
Ɓeen, ko holi ɓeen? Ko jom ngaluuji waɗnooɓe jawɗeele mum en e darnugol telewisiyoŋ biyetenooɗo SAHEL TV. Ooɗoo telewisiyoŋ jeyaa ko e telewisiyoŋaaji jaambureeji ɗi HAPA (Njuɓɓudi toowndi taƴndi sañ, toppitiindi jaayɗe e nan-njiyaa) rokki yamiroore yoo njaaynu e nder leydi Moritani. Caggal lebbi tati ko oon telewisiyoŋ fuɗɗii jaaynude e nder leydi hee, ɓeen jom ngaluuji en (ɓurɓe heen doolnude ɓee, ko koreeji mawɗo leydi ndii) ndartini juuɗe mum en, natti rokkude telewisiyoŋ oo
kaalisaaji ɗi kunaninoo ɗum, kaalisaaji potnooɗi soodireede kaɓirɗe, yoɓreede liggotooɓe e heblireede jeewte e njilluuji ngam wiɗtooji.
Ɗum addii iñcuru mawndu e nder telewisiyoŋ hee, sabu liggotooɓe nattude yoɓeede, gardiiɗo jaaynde ndee ne, aandi e hoore mum sabu roŋkude dañde kaaldiiɗo.
Nde tiisi tiisi, kaŋko gardiiɗo oo, hono BAH WUL SAALEK (o jeyaa ko e ɓurɓe wonde haralleeɓe e fannuuji jaaynde, gadiiɗo darnude jaaynirgol biyetenoongol “Mauritanie Nouvelles e saanga nde demokarasi ari e leydi hee” o naamnitiima, e nder diiso yiilngo sosiyetee cosɗo telewisiyoŋ oo, hol ko saabi ɓe kormaaki ko ɓe kuninoo. Ɓe njaaɓtiimo “Telewisiyoŋ oo wontii telewisiyoŋ ‘kowri en’ e tuubakooɓe. So tawii a waylaani loowdi ndii, ko min nanngooɓe kaalisaaji amen”. Oo jaaɓtii ɓe, wonde njuɓɓudi taƴndi sañ ko yowitii e jaaynde hono HAPA, farlini e makko ko sarɗiiji ɗiɗi : go’o, ko jaaynde fof e nder leydi ndii ina foti hormaade koɗki leydi ndii, wonde ɗum leydi kewndi pine; ɗiɗi, e nder waktuuji keɗteteeɗi ɗii, yo a taw e nder 100 waktu fof, heen 60 ko ɗemngal arab haaletee heen. O wiyi ɓe wonde omo hormii ɗiin sarɗiiji, sabu omo rokki ɗemngal arab nii ko ɓuri 60%, so 64%, heddiiɓe ɓee ne (leƴƴi ɓaleeji ɗii) omo rokki ɗum en hakkeeji mum en. O jokki heen wonde loowdi telewisiyoŋ ko mbaawka makko wonaa haaju jom jawɗeele en. So tawii ɓe mbiyii aɓe naata e ɗuum, ina jarani mo woppude golle ɗee, etee ko ɗuum o waɗi nde o roŋki nanondirde e maɓɓe ndee.
Hol yiyannde men e SAHEL TV e ɗiiɗoo lebbi tati ɓennuɗi?
Ko ɓuri himmude e ko Sahel TV feeñnini, ko yiɗde ɗum hollirde sifaa Moritani goonganteejo, wonde ɗum leydi ndi ciiri ɗiɗi e pine limti-limtinɗe, sabu ɓe taƴiima haa laaɓi laaɓi, jaayɗeeli laamu (Rajo e Telewisiyoŋ Moritani) ɗi nganndu-ɗaa, faandaare mum en kala, ko hollirde wonde Moritani ko leydi aarabeeɓe tan, ko heddii koo fof, ko arani en. Hay telewisiyoŋ Chinguity TV puɗɗiiɗo jaaynude oo, e rajooji jammbureeji goɗɗi ɗii, ceertaani e ngool laawol. Ɗum firti ko Sahel TV ko ko ittannoo leƴƴi ɓaleeji ɗii hooƴeende nde njoginoo e yiytaade e jaaynirɗe leydi mum en. Hay so tawii won ko yawninoo e loowdi ndii, walla keewal sahaaji ɗii, ittataa, yimɓe heewɓe ina keɓtini won ko waylii tigi rigi e ngonka jaayɗeeli ɗii. Gardiiɗo Sahel TV, kañum fof e wonde capaato ardini ko karallaagal tawo, e ganndal, e ko ƴellitta kumpital e nder renndo ɓamtaare, o wonanaani nde politigi naattintee heen, teeŋti noon so tawii ko politigi ceerndoowo leƴƴi.
Hol winndannde nde pooɗtaten e ko heɓtii Sahel TV koo?
Ko meɓɓetenoo ina suuɗee, nattii hersireede; sabu leñam-leñamaagu ɓurniingu aarabeeɓe ngu laamu ƴaañi nattii “falde heen hay gommbal”, ɓe kaalata yiɗde maɓɓe ko haa laaɓta, etee alaa ɗo wullittee (hay so tawii haala kaa e oo sahaa yettoyiima ñaawirɗe). Ɗum ina addana en wiyde wonde ngootaagu ngenndi ndii ko ko ɓeydotoo ñalnde kala roostaade. So tawii yaakaare waɗanooma e laamuuji garnooɗi caggal pollugol laamu Maawiya, ɗum wontanii en koyɗol muumo e nguuɗoo laamu, sabu ɗo neɗɗo heɓtinanaaka goodal mum e nder leydi, ɗaminaaki ɗoon yooltude hakkeeji mum jotondirɗi e pinal, faggudu e renndo.
Deftere noon ina foti janngireede banndum, sabu ko heɓtii Maali koo, ko dawrugol ɗawre juutngol peewnanoongol e won ɗiin leƴƴi, teeŋti noon e leñol Tuwaareg en, gila noon e laamu tuubakiri haa tottan maa laamu Moodibo e Muusaa Taraawore, hay ko seɓtori e kaan ngonka, feeñi ko e laamu Konaare walla ATT, nde ɓe lelni dawrugol wellitaare e diwanuuji rewo (politique de décentralisation). En nduwanaaki Moritani ko yani e Maali ko yana e mum, kono laamɗo ƴoƴtuɗo fof ina foti lelnude dawrugol tiiɗtinoowol ngootaagu leƴƴi, hisna leydi mum.
Hare Bah wul Saalek ndee noon, foti ko wonde hare ɓesngu nguu fof, gila e jaayɗeeli jaambureeji, haa e pelle jojjanɗe aadee, pelle pine, teelɗuɓe e hoohooɓe nuunɗuɓe kala, e leƴƴi ɗawaaɗi ɗii, sabu mo “yiɗi maayɓe ngarta fof baaye ɓuri”.
Maamuudu Haaruuna Joop
Share this


c: text/html

text:
Hayaa Sonogo saaynaama
E tonngoode Fooyre Ɓamtaare ɓennunde ndee (106) en mbiyiino seneraal Hayaa Sanogo nanngaama. Ndeen ko juumre wonnoo. Ko jooni o nanngaa, ñalnde alarba 27 noowammbar 2013. Ko goonga ndeen o noddanooma laabi keewɗi to ñaawoore (lebbi keewɗi jooni), kono o jaɓaano nootoyaade, haa yimɓe fof mbaɗti wiyde ma a taw laamu nguu suusaa arande mo.
Ñaawoore leydi makko ina soklunoo heɗaade mo e doosiyeeji ɗiɗi : hafeere « beeree ruus »
(berets rouges), woni soldateeɓe wondunooɓe e Aamadu Tumaani Tuure ; kam e doosiyee militeeruuji majjuɗi walla jiytaaɗi ina mbaraa caggal nde murtani mo ñalnde 30 settaambar 2013.
Kabaruuji ɗii kollitii wonde ñaawoore Mali fellitii waarude doole ngam addude mo to ñaawirde e heɗaade mo. Nii woni ñalnde 27 noowammbar ndee, koninkooɓe jogitiiɓe haa teddi naati galle makko, jolni mo caggal oto, paani mo ekkol sanndarmori to Falaje ɗo ñaawoowo oo fadnoo mo.
Caggal nde oon heɗii mo, o yamiri yo o nawe kasoo.
Ɗum noon, Seneraal Sanogo, seneraal koode 4, naatii tigi juuɗe hankadi. Reftata e fijirde mawɓe ko bunna am taƴii. Nakam ?
FUUTAMEDIA.COM
PUULAR.ORG
hamada
Wallifiiɓe
- بالصور ..مظاهرات بصدور عارية امام السفارة التونسية
- sud mauritanie..le Gouverneur de brakna menace la population
- رئيس حركة -فلام موريتانيا- يجدد الدعوة إلى نظام فيدرالي لمنع التدافع على السلطة
- Mauritanie : 20 ans de prison pour un ancien haut responsable d’Al-Qaïda
- Une sénégalaise de 25 ans retrouvée morte dans son appartement
- [...]

robotstxt: allowed

filter: keep


text:
EN MBAASII JAGGAL LEÑOL FULƁE ÑALNDE 29/01/2014...
EN MBAASII JAGGAL LEÑOL FULƁE ÑALNDE 29/01/2014 Geddel Demmba SOH mo Aañam YEROYAAƁE ɗaldii en sunaare e yeeweende, nde gasatah he ɓerɗe men. So en ndaarii ngal natal no oo debbo jaambaaro no roondorii ngal cengelal; en nganndat tigi ko o gollatnooɗo he ɓamtaare pinal Pulaagu. Fotde duuɓi 35 ko Geddel Demmba Soh ardii fedde rewɓe Aañam Yeroyaaɓe to senngo Pinal, faggudu e ɓamtaare. Geddel Demmba firlitii cagataagal mum fof he yiɗde hoyre mum, wuro mum e leñol mum. Geddel ko keewɗo neɗɗaagu, joom gacce, gannduɗo fotde, joom fiɓnde e nuunɗal. Geddel ko yuman sukaaɓe, jaalal sagataaɓe, jeewtidiiɗo mawɓe, mo pinal haŋki, jaɓɗo yahdude e hannde. Mawɗo wuro am koy yahii, yuman tokaro am koy woppidii en yeeweende. Banndel Yello Haawa koy yahii nde yahdaani e gacce. Eskey aduna ko nii tan haa ngasen!. Ko nii dee yahrunoo afo duɗal Yeroyaaɓe woni Halimata Demmbe Soh, ko nii dee yahrunoo Muusaa Demmba Bah, ko nii dee yahrunoo Muusaa Aljumaa Bah, ko nii dee yahrunoo Habii ammba Ñaŋ e jaambareeɓe wodɓe. Dental pulaar Aañam Yeroyaaɓe koy kadi waɗii sereendu, sagataaɓe leñol koy njahii nde rogere men ɗiggaani! Seydi Soh, Min ceeratah e duwanaade on, huwtoraade miijooji mon e jokkunde golle men haa nde min tawoyi on to guurɗo jaasah. A tawoyii Alhajji Yero Njommbe, Alhajji Tijjaani Aan, Ceerno Murtuɗo Joob e jaambareeɓe wodɓe. Yoo Geno waɗ toon fooftorde mon. En nduwaniima giɗo men Daawuuda Demmba Soh hono Yello Haawa, fedde jokkere enɗam Aañam Yeroyaaɓe e kuuɓal daraniiɓe ɓamtaare Pulaar he winndere ndee. Yoo Geno ɓooy uddan’de en ngal damal. Aamiina.
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]


text:
SENEGAAL: Limtagol ɓesngu leydi ndii, "ko mi Pullo, ɗemngal am ko Pulaar!"
Leñol Fulɓe, mbaɗten jili (hakkillaaji men) hoto en peccoraade inɗe tawa ko en leñol gootol. Kala he men laaɓndaaɗo, yoo o wiy ko o Pullo, ɗemngal makko ko Pulaar. Ndeenoɗen innitoraade Haal pulaar, Tukuloor, Lawɓe, Pol walla inɗe godɗe. Innde men yoo won wootere, woni PULLO. Ɗemngal men yoo won gootal, woni PULAAR.
Kala laaɓndaaɗo so ana nana ɗemngal wolof, yoo o wiy o nanataa ngaal, ngati won teppol woni he ɗuum to bannge limoore haalooɓe ɗemngal wolof ngal. Anndu konngol maa gooto wiyde aɗa nana wolof ngol ena waawi bonna’de leñol maa ko heewi. Kolliren jeyiiji men: Jawɗeele, galleeji, gese e ko nanndi heen.
So en cuuɗii ɓesngu men e ngalu men; teddungal men, keewal e ngonka men jaggirtaake no haaniri he leydi ndii.
Miɗo ñaagoo kala he men baawɗo yoo waɗan leñol men e leydi men duwaaw mbele nguurden he dow jam, potal, nanondiral e yaajeende. Miɗo tottira ɗoo duwaaw wonan’de kala goongɗinɗo ngoon senngo nde waɗata ɗum ko adii 19/11/2013, o waɗta ɗum caggal 19/11/2013, o tatɓita ɗum ko adii 26/11/2013. Ngal gollal waɗatee ko jamma caggal juulal geeƴe, tawa aɗa won’di e sallige. Image
Ngal faltaaki gorko walla debbo. Fayndaare ndee ko ngootaagu leñol Fulɓe tawa angol wuurdi e leƴƴi aduna kaa fof nguurndam moƴƴam. Kala golloowo ɗum, yoo o laaɓnu ɓernde makko, o yiɗana leñol makko jam, tawa hay leñol gootol o huɗaani kadi o fayndaaki he mum ko boni. Golle ɗee ko nii mbayi:
Janngu simoore FAATIHA laawol gootol (1)
SALAATUL FAATIHA laawol gootol (1)
YAA JAAMI’U laabi jeeɗiɗi (7)
YAA JAAMI’U laabi capanɗe joyi (50)
YAA JAAMI’U laabi teemedde jeenay (900)
Yaa Jaami’u oo hawra laabi 957 so a joofnii, nduwanoɗaa Fulɓe winndere ndee nde ngonata gootum he dow goonga, ɓamtaare e kisal he aduna e laakara.
Kala mo ndee winndannde haaƴii hakkille mum; o ñaagaama yaafuya. Ko faamde mi tan yontii nde kala senngo dillintee ngam ngootaagu leñol Fulɓe, addani miijo addude heen seeɗa ka njananaa mi won ko nafata en he darnde men ndee.
Kala banndiraaɗo jogiiɗo heen laaɓndal walla miijo walloowo en; ana ñaagaa nde jokkondirta e men mbele miijooji men mbaawa yahdude.
fuutamedia.com
pulagu.com
Jokkorɗe am ko:
Skype ko- katante13 / Mail ko - katante13@yahoo.fr/ cinndel ko
07 62 70 08 80. On njaaraama ko kuɗol giɗo mon Ibraahiima Umar KAN - Katante Leñol mo Aañam Yeroyaaɓe. On njaaraama
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]


text:
Jeyi leydi : Seppo Kawtal
Pulaar.org | Ɗii duuɓi fof haala jeyi leydi ina heewi. Haa teeŋti noon caggal 1989 nde gure daande maayo keewɗe taccinaa, leyɗe mum en keɓtaa. Ɗuum ina jeyaa hannde e caɗeele artiranooɓe nguuri, so ronkude heɓtude jeyuuji mum en, mbele ndaña no guurdi. Ko wonaa ɗuum koo, gila 2009, laamu ina yiɗi lartuɗe nokkuuji mawɗi daande maayo too, ngam rokkude ɗum joom jawɗeele ummoriiɓe caggal leydi, tawi diisnondiraani e hoɗɓe e ɗiin nokkuuji.
Gaa gaa ɗuum, hoohooɓe laamu heewɓe e jom jawɗeele en muritaninaaɓe ina ndokkaa boowe mawɗe sara gure, e dow jeyi gure walla teelɗuɓe tawi rewaani laawol. Ko ɓuri heen heewde hay hurum gure ɗee ɗaccanaaka, sibu ardiiɓe laamu e ɗiin nokkuuji ko rokkuɓe leydi haa e nder gure, e dow cehe, durirɗe kaalaaka.
E ɗii duuɓi jawtuɗi, fedde jojjanɗe aadee wiyeteende Fonadh ndee, yuɓɓinii golle keewɗe jowitiiɗe heen. Yeru :
wallitde remooɓe e aynaaɓe dartaade teettugol leyɗe mum en, haa arti noon to Baabaaɓe, Haayre Mbaara, Mbaañ, Ɓoggee, Wul Biroom, Daarel Aafiya, Baarel Barka ... to Daar Salaam (30 000 ha ɗi laamu wiynoo ina rokka fedde Sawuudnaare wiyeteende Er-Rajihi);
ballitgol artiraaɓe ummoriiɓe Senegaal ngam heɓtude leyɗe mum en, haa arti noon e wonɓe e tuddule Tararsa e Barakna e Gorgol e Asaaba (Kankoosa);
juɓɓingol gollordu ngenndiiru yowitiingu e caɗeele jeyi leydi (kawrital ngam miijaade e geɗe ɗee) e lewru suwee 2014. E nder ɗiin ɗoon ñalɗi wiɗto jooɗiiɗi ñalnde 23 haa 25 suwee 2014 to Otel Tufeyla e Nuwaasoot, geɗe kimmuɗe njeewtaama heen. E wiyde tawtoranooɓe ɓee, hannde, ko ina wona « 200 000 ha ina ndokkaa teelɗuɓe to worgo leydi too, tee tawi ɗooftaaki jojjanɗe wuurɓe e ɗiin nokkuuji, wuurɓe e ndema e ngaynaaka ». Tawi noon e oon sahaa gooto, « rewɓe kam e yimɓe woɗɓe ɗawaaɓe, ina njiɗi dañde leydi ko nguurdi ina ndonki ». « Woon e gure nattii dañde hay ɗo ubbi maayɓe mum en. Goɗɗe nattii dañde ɗo ndurni jawdi mum en, hay lappi faade ladde nattii woodde. » Taccinanooɓe 1989 heewɓe, « artiranooɓe ummoraade Senegaal haa hannde ina padi e rokkiteede leyɗe mum en ndema ». « Yimɓe ɓe laamu hoɗnunoo e daande maayo hee e kitaale 89, walla telliiɓe ngam abbaade keccol, ina ɗaminii rokkeede leydi ».
Ko ina wona lebbi 5 hannde, Fooyre Ɓamtaare ina yaltina heen binndanɗe keewɗe, ngam wallitde faamamuya caɗeele jotondirɗe e jeyi leydi. Woɗɓe kadi (pelle e teelɗuɓe) njuɓɓinii jeewte keewɗe e dumunna jawtuɗo oo, paatuɗe heen. Ellee ɗum wayi ko no ummannde nii. Jeyaaɓe e ɗiin nokkuuji, kam e pelle daraniiɗe jojjanɗe aadee, e pelle politik e teelɗuɓe ceeraani e suurtude ɗum e ɗaɓɓirde laamu ñawndude ɗee caɗeele joopiiɗe nguurndam e goodal yimɓe, haa teeŋti noon e hoɗɓe daande maayo ɓee.
Ko e nder ɗuum fedde wiyeteende Kawtal ngam Ƴellitaare winndi kalifu geɗe nder leydi ɓataake ñalnde 25 oktoobar 2014, ngam habrude ɗum ina yuɓɓina seppo « hirjino e nehdi yowitiingo e ɓamtaare nokkuure (doosɗe ngaynaaka, doosɗe sato, sariyaaji jeyi leydi) ». Ɓe ɗaɓɓiri ɗum « yo tintin jooɗaniiɓe laamu to Ɓoggee, Baarel-Barka, Likseyba, Teekaan, Jidrel-Mohgen, e Rooso » mbele kadi lamu nguu ina ƴetta peeje kisal jojjuɗe. Ɓe cifii heen ɗo lappol ngol rewata : Ɓoggee-Rooso : nokkuuji gonɗi e laawol. Miitiŋ to Rooso. Ummagol Ɓoggee : ñalnde 07 noowammbar 2014 ; jettagol Rooso ñalnde 11 noowammbar 2014. Waaliiji Barakna e Tararsa e haakemaaji Ɓoggee e Rooso e mawɓe ronndismaaji Darel Barka e Likseyba e Teekaan e Jidr el Mohgen neldaa tumbitte ɓataake oo.
Ñalnde 7 noowammbar, goomu kumpital fedde IRA yaltini bayyinaango wonde ina yuɓɓina, tuggi aljumaa 7 noowammbar lappol kaɓotoongol njiyaagu njotondirngu e leydi, tuggi Ɓoggee haa Rooso. Mbele kañum e seppo Kawtal ngoo, ko seppo wooto ?
Ko waawnoo heen wonde fof, ñalnde 10/11/2014, guwerneer Tararsa, hono Iselmu wul Siidi (gonnooɗo mawɗo rondismaa Jidrel Mohgen e hitaande 1989) winndi Kawtal ɓataake, ngam tintinde ɗum wonde seppo ngoo ko haɗaango sibu, e wiyde mum « ɗooftaaki sarɗiiji katojinaaɗi ngam juɓɓingol mum », ina winndi heen « Oɗon kaɗaa jokkude ngoo seppo e nder wilaaya Tararsa ». « Kala golle ɗe ɗooftaake ndee yamiroore ina waawi addande joom mum en faweede kuuge joopaaɗe e sariya ».
Nii woni ndeen seppo ngoo arii haa heddii kiloo gooto hakkunde mum e Rooso sanndarmori lappi e maɓɓe gerenaatuuji. Biraam wul Daa wul Abeydi (mawɗo IRA) e Barahiim Kaliil e Jibi Soh (mawɗo Kawtal) nanngaa heen, caggal ɗum paanaa kasoo Rooso. Caggal ɗuum Jibi Soh e gooto e ardiiɓe IRA ngoppaa. E ooɗoo sahaa mo mbinndaten, (ñalnde alet 23-11-2014) ɓe ngoni tawo ko e kasoo.


text:
fuutamedia.com
Yuurnatooɓe joljole tuddunde yiiryiirnde ngam humpitde e humpitaade, on calminaama he teddungal mon. Adii tawo ko renndude en sunaare ngam dillannde yannde he ɓiyngel men NAFISATU JALLO e woytanaade kala kiranoowo Pulaagu ngam kabaaru muusngu njaltungu he innde leñol ngol tawi nganndiraɗen ko neɗɗaagu gila dawaa dawi.
Mi naataani he goongɗin’de walla fennude goodal ndeen heɓtere ngenaare, ngarat mi ko he duwanaade ɓesngu men ndewu e ngoru kala nde nguurata he jam, kisal e neɗɗaagu to nder e boowal kala.
Ndee dillere addanii renndo ngoo jiyanɗe ceerɗe haa woodi borjoŋeeɓe naattini heen geɗe godɗe ɗe ɓe njiyatnoo he mawɓe maɓɓe, ɓe pelliti
ɓakkude ɗum he dow keeceeje rimɓe, ɓe meeɗaani anndireede ko soofi.
Sammba Cooyel Bah fentii takamuƴulde mum he dow Kanhanɓe, kono so min ceertii e makko ko maa o seedtoo jeyndu ɓoosa he fudo dawaaɗi walla o faayda mbonnaaru e ndawu kadi o woonda ko kaŋko tigi jeyi goonga.
Sammba Bah tiiɗniima, ngati o firtaani aadi Geno he suudu Bahbaaɓe :
Jettateeɗo Bah nguurndam mum feccii ko he daawe 4. So o wuurii haa o
Heɓii duuɓi 15, o waɗtat wujjude, walla o maaya. So o heɓii 30, o waɗta woofed Geno, walla o maaya. So o heɓii 45, o waɗta fen’de, walla o maaya. Kala he maɓɓe keɓɗo duuɓi 46, oon tawata ko renndinii geɗe 3 ɗee, wona o timmii kellifaaɗo, dartiiɗo he darnde jiɗnaaɗo mum.
Sammba noon, hannde ko ko ɓuuɓni ɓernde kala mawɗo Bahbaho ngam
Yananeede haŋkadi o yonii dono etee o juutat balɗe. Ɓiyngel am en ngel wiyatee ko Nafisatu Jallo, Sammba noon inniri mo ko CAFƊO Jallo. Ndeen
Innde kam anɗen nganndi ko firata he pulaar, ndeke noon laawol yottiima
Oo gorko dokkuɗo debbo janano ndeen innde ngati o hollirii ndeke addani mo heñoraade yaltin’de winndannde makko ndee ko kiram makko he DOMINIK.
Jooni kam en paamii hakkunde Sammba Bah e Dominik ena waɗi niɓɓere nde potɗen hiñde. Dominik ana wiya ko tukkaaɗo (takkaaɗo), Sammba ana wiya oo debbo haani wiyeede ko Cafɗo Jallo; banndiraaɓe holi he ɓee
Worɓe mo laawol am en foti yottaade?
Jooni, woƴi min tawo ko ɓiyngel am en haa rokkee goonga mum, kono kadi ko alaa he sago min ngarta he Bahbaaɓe ɓee, min laaɓndoo so
tawii ko kam en neli Sammba Cooyel Bah yoo yan he am en. Hade wiɗto ngoo joofde, amin pawi juuɗe am en he Jaari Kodda Bah, Maymuuna Jibi Bah e Aminata Sammba Bah mbele ɓe ngona jukunnde haa ñaawoore Sammba Cooyel Bah ndee joofa.
Gila wiyaa Nafisati jeyaa ko Gine, Sayku Umar Bah, Mammadu Baayel e
Mammdu Bah mo mbooyo fof ndoganii Fuuta Jaloo ana mbiya ko jaayndeyaŋkooɓe pelle mum en, tawi noon ko yiylaade cafngal Nafisatu.
Diiye Bah gila nani yahdu mammadu baayel nduu, ko o cuutaniiɗo Sokno Mariyam KAN. Jooni, haadi Bahabaaɓe mbaɗtii hollude min jaambaraagal, ko min rentinooɓe rimɓe ɓee tuggi Dimat haa yottoo Mbotto. Min puɗɗoroo Madiina gunaas to galle Jalaaluddiini Bah, min paya galle Ceerno Buubu Bah to Baabaaɓe looti haa min njottoyoo galle ceerno Maamuudu Bah mo Jowol.
Beetawe ñaawoore ndee wonoyta ko les haaƴre wiyateende Suudu-
fowru. Jooni woƴi mi tan ko cellal e kisal ɓiyngel am en, kono maa min kollu Sammba Cooyel Bah e koreeji mum, so tawii cukalel bonii nehdi tawata ko mawɓe ɓee ko deƴƴuɓe ko nganndunoo. On njaaraama, haa
yeeso ko laawol…
fuutamedia.com
Ibraahiima Umar Kan – Katante leñol mo Aañam Yeroyaaɓe
http://fuutamedia.com/ecrire/?exec=configurer_identite


text:
Naange ko hoodere nde duuɓi miliyaaruuji 4 e feccere
Naange ko hoodere nde duuɓi miliyaaruuji 4 e feccere, naanagal magge yottotoo en ko e minitaaji jeetati (8), ɗuum firti so nge ñifi ko maa caggal oon dumunna nde tinen.
Naange ko hoodere ɓurnde ɓadaade men e koode asamaan, refti heen ko Proksima Santoor ( Proxima Centaure) ndeen ne naanagal (annoore) mayre yottotoo en ko caggal duuɓi 4.22
Naange ko murlal jaynge heewnge doole sabu tolno nguleeki e ndeer magge ko 16 miliyoŋ degre, e nge ɓuri Leydi teddeeki cowe 333 400 !!
Guurtol ( diamètre) ko 1 392 530 kilomeeteer, ina sowo guurtol Leydi laabi 108.
E nge woɗɗi leydi fotde 150 miliyoŋ kilomeeteer, ko ɗuum waɗi nge famɗirde en e cooynam, kono ɗuum firtaani ko leydi ɓuri nge mawnude. Yeru : laana ndiwoowa toowka ina famɗi e cooynam kono famɗaani so juuriima.
Ko naange rewnii Leydi e denndaangal tagopeeje catiiɗe nge, ko ɗuum addi innde seto-naange, ko kannge noon mooɓi yoga e ko woodi e seto ngo.
Woto cikkee noon alaa ko ɓuri Naange mawnude e ndeer Lillungal men ! koode keewɗe ina cowoo naange laabi ujunnaaje.
Ƴeewee nate ɗe ngam nganndon jerondiral hakkunde Naange e Tagopeeje.
hamadi jah
fuutamedia.com


text:
Mali. rokki 7800 refije muritaninajo kayyitaji mali
fuutamedia.com
Abdulay idriss mayga jagorgal leydi mali kalfinangal diwanuji leydi holiti leydi mali winditi ko ionna tollno e 8734 muritaninajo kayitaji leydi mali rokaɓeɓe kayitaji ɗi ko fof ko ɓeɓe refije enn woni muritaninaɓe rewaɓe leydi muritani e lamu mawuuya ko inna tollno e 12864 MURITANINAJO
Inna molli to leydi mali konno lamu muritani hokko salli heɓtinde wonn moliɓɓe leydi mali
Hay sioinno e lamu sidi cheikh abdalahi wonn goomu nellanoɗo tonn yo windit muritaninaɓe moliɓɓe khayy to hirnange leydi mali nanondiral sifanoma hakunde lamu muritani e fede hufnde moliɓe e nder windere nde wonni H C R e lamu mali ngam artirde refije muritani wonɓe to mali konno lamu muhamed abdul aziz horejo muritani jonni oo jaɓɓani ɗumm
Fuutamedia.com
hamada
Wallifiiɓe
- « Le Sénégal peut et doit éviter ces drames », selon la SSIC
- — العروة الوثقى—و بسمة وامل — يعلنون مشروع زواج مجاني للشباب بدعم من اليونيسف
- الفلان او هالبولار كيف اندمج هذا المجتمع رغم اختلاف الأعراق
- السنغال تقرر ارسال 2000 الى اليمن والسعودي تنتظر رد موريتانيا في طلب مماثل
- senegal inna nelda 2000 mi,iter fade YEMEN
- [...]


text:
Siffa dewgal Fulɓe
Dewgal (maa desal) ko gondigal debbo e gorko aadanaangal, humeteengal e yeeso
sariya. Si gorko humanii debbo, ɗum no wi’ee kadi o resii debbo maa o ɓaŋii maa o dewlii. Fulɓe ina joganii ɗum karfeeje heewɗe. Humugol dewgal no seerta, foti ko tuugaade e leñol, e diina, e aadaaji, e leydi, e jamaanu. Hino waawi kadi senndindireede hakkunde jommbugal finaa-tawaa e jommbugal laamu, wi’eteengal kadi jommbugal siwil. E ngal ɗon, ko e yeeso jooɗaniiɗo laamu, e nder huɓeere laamu, wano suudu lameeri maa suudu hooreejo saare.
Si ko dewgal finaa-tawaa, ko nii ngal humirtee e nokkuuje Fulɓe


text:
MURITANI NA YEYYA SENEGAL KURAHH Jagorgal...
MURITANI NA YEYYA SENEGAL KURAHH
Jagorgal leydi muritani kalfinangal jaylle ee minujji sifondirama nanondiral ee jagorgal leydi senegal kalfinangal jaylle kesɗitojje
Fandare nde ko leydi muritani watude yeyde senegal jaylle kurrah ɗo fuuɗode nde ma muritani rokku
Susyette korah mbo leydi senegal 20 migawat
Ee jaylle korah ɗe muritanni hebori fewndude e sussyete korah keso poɗɗo fuɗade ee darorrɗe hitande 2015
HADDE HITANDE NDE MAYDE TAWATTA KO SUSYETE OO WATTI FEWNDUDE 120 MIGA WATT KURAH
KALLA KO HEDDI CCAHAL HAJU MURITANINAƁE
KO SENEGAL YEYATTE
NANONDIRAL NGAL MA DUMMO DUƁƁI 2
KONNO WONN HOLLTƁE KORAH JEYATEƊO OO SENAGAL FOTTNO KO SAREDDE EE GURRE MURITANI
ƊEE HADE NAWEDDE CCAGAL LEYDI
FUUTAMEDIA.COM


text:
Ambasader leydi amrik_ fittina leƴƴi hokko dooki leydi muritani
fuutamedia.com
Ambasader leydi amrik ɗo e nuwaksott joɗɗima e ɗiɗal landaji ɓaleɓe alkamidda jawtuɗo fandare nde ko holitɗembo gonangal leydi muritani
e ooɗa saha ha teŋŋti ɓaleɓe muritani hiiɗaɓe e leydi ndi
Ambasader amrik nandini leydi muritani ko no amrik wanno e sahajji jawtuɗi to bange hiɗere ɓaleɓe e fitinna hakunde leƴƴi dokkde leydi ndi to bangeji kalla
Goto e tawtoraɓe joonde nde o wyi ambasader amrik holliti ma waɗ kaddi mbawka mum ngam yoltude hujaji toñaɓeɓe fof sabu kañum e hore mum inna andi ko hewi e geɗe nder nderije muritani hay fitinaji baɗoji hakunde leƴƴi won ko o humpiti henn
Fuutamedia.com
hamada
Wallifiiɓe
- Macky Sall sur la réduction de son mandat: « Je ne peux pas trancher le débat car ce n’est pas un decret »
- لاعبون غير الاسلام حياتهم نجم الاسلام في ملاعب اربا
- Intox contre ATT depuis le Sénégal : Pour qui roule Ibrahim A. POUYE, Times24.info ?
- Mauritanie-Une condamnation à mort pour apostasie a été saluée par le parti islamiste « modéré » Tewassoul
- — العروة الوثقى—و بسمة وامل — يعلنون مشروع زواج مجاني للشباب بدعم من اليونيسف
- [...]


text:
Allah Allah Bol Bande Lyrics - Kalmaa (2011).
Allah Allah Bol Bande
Song Duration: 4:39
Dilwali khidaki ko pyaar jara khol Dilwali khidaki ko pyaar jara khol Allah allah bol bande Maulla maulla bol Allah allah bol bande Maulla maulla bol Allah allah bol bande Maulla maulla bol Allah allah bol bande Maulla maulla bol Rab tere saath haii.. Rab tere saath hai tu kyu hai damatol Allah allah bol bande Maulla maulla bol Allah allah bol bande Maulla maulla bol Allah allah bol bande Maulla maulla bol Allah allah bol bande Maulla maulla bol Kitna buraa hai tu ye jaan jayega Sisha dekhe ga to pehchaan jayega Paap jo kiye hai saare maan jayega Apne gunaaho ko taraju mai tu tol Allah allah bol bande Maulla maulla bol Allah allah bol bande Maulla maulla bol Allah allah bol bande Maulla maulla bol Allah allah bol bande Maulla maulla bol Kaam koi neki wala.. Nekiwala aa… Kaam koi neki wala bhi tu kiya kar Duniya ke sapno ko bhi tu siya kar Tute huye dilo ki tu aah liya kar Rone walo se kabhi pyaar hans bol Allah allah bol bande Maulla maulla bol Allah allah bol bande Maulla maulla bol Allah allah bol bande Maulla maulla bol Allah allah bol bande Maulla maulla bol Tere har dukh ki dawa hai kalmaa.. Duniya main bande ka khuda hai kalmaa.. Tere har dukh ki dawa hai kalmaa.. Duniya main bande ka khuda hai kalmaa.. Hum sab juthe hai sacha hai kalmaa Allah wala klamaa hai bada anamol Allah allah bol bande Maulla maulla bol Allah allah bol bande Maulla maulla bol Allah allah bol bande Maulla maulla bol Allah allah bol bande Maulla maulla bol Allah allah bol bande Maulla maulla bol Allah allah bol bande Maulla maulla bol Allah allah bol bande Maulla maulla bol Allah allah bol bande Maulla maulla bol.
Total views : 136
(No Ratings Yet)


text:
Provided by FoxColors - Color hex code related information and conversions
oirkkunde, uirkkunde, virkkunde, dorkkunde, diekkunde, dijkkunde, dinkkunde, diykkunde, dirlkunde, dirpkunde, dirqkunde, dirkaunde, dirktunde, dirkkurde, dirkkuwde, dirkkune, dirkkunbe, dirkkunde, dirkkunre, dirkkunze, dirkkundc, dirkkundv, fdirkkunde, gdirkkunde, hdirkkunde, jdirkkunde, tdirkkunde, dgirkkunde, diirkkunde, dmirkkunde, dierkkunde, diwrkkunde, dirakkunde, dirhkkunde, dirlkkunde, dirkikunde, dirkkfunde, dirkkgunde, dirkkounde, dirkksunde, dirkkucnde, dirkkudnde, dirkkunqde, dirkkunxde, dirkkundje, dirkkundme, dirkkundwe, dirkkundef, dirkkunden, dirkkundey,
2014 © FoxMos.com. ALL Rights Reserved. Terms of Use Link to Us FoxColors FoxMaster Famousbirthdays.com


text:
Nelaaɗo Muhammadu
Nelaaɗo maa Nulaaɗo Muhammadu ko annabaajo cakkito on e giiɗe juulɓe. Ko kanko Alla nuli fii feññingol diina lislaamu.
Jibineede Nelaaɗo sallal-laahu alayhi wasallam (s.a.w)
Nelaaɗo Alla Muhammadu (s.a.w) ko Makka jibinaa, e dewo (tenen) ñannde 12 paran, e Hitaande Mawba, ɗum hawri ñannde 20 lewru seeɗto (ibriilu) hitaande 571 J.A.I.
Baabaʼen makko ko Abdullaahi mo Abdul Muttalibi, haashimiyankeejo, qurayshiyankeejo, o feƴƴini wano lebbi ɗiɗi ko adtii nelaaɗo jibineede. On tuma maama makko, Abdul Muttalibi, koohoojo qurayshiyankooɓe ɓen dannkii mo, fawtii mo. Ko kanko femmbi nelaaɗo Muhammadu.
Nelaaɗo Alla ( s.a.w) ko e mo iwdi ɓeynguure teddunde ko kanko woni : Muhammadu mo Abdullaahi mo Abdul Muttalibi mo Haashim mo Abdu Manaaf mo Qusay.. Ɓee maamiraaɓe ɗoo fow ko jaambaareeɓe, ko koohooɓe tedduɓe ɓe laatinoo.
Neene makko : ko Neene Aaminata mo Wahab mo Abdu Manaaf mo Juhrata, ndee ɓeynguure ɗoo kadi hino jeyanoo e ɓuruɓe teddude e qurayshiyankooɓe ɓen.
Hino e aadaaji aarabeeɓe ɓen naɓugol boobooɓe maɓɓe ɓen ka fulawaaji, rewɓe ɓen ton muynina ɓe.
Maama nelaaɗo jonni mo debbo wi’eteeɗo Haliimatu Sa’adiyah, ɓe yahdi ka marga makko (baadiyatu banii sa’ad) o muynini nelaaɗo ton.
Nelaaɗo mawni ka jeereende, ley weeyo laaɓungo, hakkunde yimɓe fulawaa laaɓuɓe ɗemɗe. O woni ton duuɓi nayi.
O arti Makka ɓaawo nde o heɓnoo duuɓi nayi, o wontidi e yumma maako duuɓi ɗiɗi ɓaawo ɗum; yumma makko faatii.
On tuma maama makko dankii mo, o moƴƴii e makko fota, kono kanko kadi o feƴƴini ɓaawo ɗum duuɓi ɗiɗi.
Bappa makko Abuu Taalibi (baaba mum Saydinaa Alii) toppitii mo, dankii mo haa o woni gorko timmuɗo.
Nelaaɗo (s.a.w) toppitii njeeygu wano denndanngal sukaaɓe qurayshiyankooɓe ɓen fewndo on tuma. O anndiraa hakkunde wimɓe ɓen fow yaajugol hakkil e nunɗal e hoolaare, ɓe jammi mo Holniiɗo (Al amiin).
On tuma tawi hino e nder Makka sonnaajo galo wi’eteeɗo Kadiijata o nani fii hoolaare Nelaaɗo, o ɗaɓɓiri Nelaaɗo yo geynginano mo jawdi makko ndin.
Sonnaajo on heɓi jawdi mawndi sabu hoolaare Nelaaɗo nden.
Ɓaawo o tinii ɗum o ɗaɓɓiri nelaaɗo yo resu mo.
O jibinani nelaaɗo denndaagal ɓiɓɓe makko ɓen si wonaa Ibahiima.
Nelaaɗo hino marnoo duuɓi 25 nyannde ɓe resi neene Kadiijata, kanko le himo mari duuɓi 40.
Hiɓe yiɗindirnoo fota, ɓe wuuridi ko ɓuri duuɓi 25 e dewgal barkinaangal, malaangal.
Neene Kadiijata faatii ko e hitaande tataɓere ado fergu nelaaɗo. Yo Alla yurme ɓe fow.


text:
Aftuut Saheli e ilgol Nuwaasoot
Ilam Nuwaasoot ina foti jeertaneede : Waɗi ngoo jeertinaango ko Ibraahiima Caw, gardiiɗo Tuugnorgal Sato Fedde Ngenndiije (PNUE : Programme des Nations Unies pour l’environnement) ñalnde alkamiisa 23/01/2014. O hollitii wonde « nokkuuji keewɗi e wuro Nuwaasoot ngoo ɓuri geec lesɗude, tawi kadi tulde ceenal paddorɗe geec ɗee tiiɗaani no feewi » yanti heen « gargol Aftuut Saheli ɓeydii diƴƴe fotde laabi tati
e wuro Nuwaasoot hee, huunde ɗaɓɓunde tuugnorgal kuutoragol diƴƴe ».
Kono gargol diƴƴe Aftuut yahdaani e golle potnooɗe yahdude heen, so mahgol gaawi nawooji diƴƴe (resoo senaare).
E wiyde Ibraahiima Caw, « leydi won tan ko waawi nawde e ndiyam, so diwtii ɗoon waɗtata ko tuɗde. So yimɓe mahii e nokkuuji tuɗooji, so tawii alaa gaawi nawooji diƴƴe, alaa feere woodi so wonaa pompude ɗam, yuppoya ɗam bannge goɗɗo. Ndaa ɗuum wonaa feere moƴƴere. Laamu Muritani e gollodiiɓe mum ina poti yuurnitaade ɗee caɗeele, cakkana ɗum feere ngam daɗde e caɗeele garooje ».
Geɗe ɗiɗi gadane ɗe o haali ɗee, hono lesɗugol wuro ngoo e leegfol tulde ceenal wonnde hakkunde wuro ngoo e geec oo, ina nganndanoo. Ko hesɗi e haala hee, ko heɓtinde wonde ko « Aftuut Saheli, sibu mum ɓeydude diƴƴe fotde laabi tati e wuro hee » ko kam woni sabaabu caɗeele wuro ngoo hannde. Aftuut Saheli woni ndiyam ummoriiɗam maayo mawngo. Ɗam waɗti huutoreede e Nuwaasoot ko e hitaande 2010. Ina fotnoo, hade majjam waɗtude huutoreede, tawa tiwooji kesi lelnaama, baawɗi nawde doole ndiyam ɗam, kono ɗam rewnaa ko e tuwooji ɓooyɗi, ñolɗi, sibu yoga heen ko gila e kitaale 60-80, tee sosiyatee diƴƴe oo anndaa nii ɗo ɗi lelnaa e wuro hee. Waɗee kadi ko wiyetee resoo senaare koo, so gaawi nawooji diƴƴe toɓooli e diƴƴe kuutoraaɗe. Ɗum noon, ko laamu njamirngu ɗum nguu, tawi alaa fof feere sakkaa ngam falaade batte mum ɗe moƴƴaani ƴettaa, fawii hakke jaahiyaaɓe e ile hikka ɗee e ko adii ɗum ! Yiɗde wiyde kadi, leydi foti golloreede ko hakkille kono wonaa marñaade.
E jaabawol naamnal “mbele wonande nokkuuji Nuwaasoot lesɗuɗi ɗii, peeje goɗɗe ɓooyooje ina ngoodi ko wonaa egginde yimɓe hoɗɓe e ɗiin nokkuuji tan ?”
Ko nii Ibraahiima Caw jaaborii ngalɗo naamnal : « To bannge karallaagal, peeje goɗɗe ina ngoodi. Leydi mbiyeteendi Pays-Bas ndii no diidorinoo woni ko e nokku kujjitoowo. Kono laamu leydi ndii waawii mahde resoo senaare, lelni politik jiilgol diƴƴe. So aɗa tacca leydi ndii, baŋ-yoo-baŋ ko gaawi e gammbi…
Bannge e wuro New York woni ko e nokku kujjitoowo. Seede mum ko wuubiliiru (Ouragan) wiyeteendu Sandy ilnii huunde e metroo wuro ngoo. Ko ƴiiwoonde moolanaande wonnoo. Hol ko tagi New York ilataa hitaande kala ? Waɗi noon ko peeje senaare cakkaama ko adii.
Wuro Nuwaasoot ngoo no mawniri nii ina yaawi tee waɗanaaka tuugnorgal. Wuro ngoo ɓadiima nokku ɗo leydi haarata ndiyam. Hade Aftuut Esaheli arde, yimɓe pompatno ndiyam ɗam tan. Ina haaɗnoo e juuɗe. Hannde, ndiyam ɓeydiima no feewi. Jooni boom ko hay dara, sibu, ɗoo e 2030 maa ndiyam ɗam sowo laabi joy ngoodɗam hannde ɗam, tee ɗam ndiyam fof maa sakkanee feere. Ko ɗum tagi yimɓe ina poti aditaade, maha ko ɓuri yaaccaade njuɓɓudi senaare tawa ina nawa ndiyam toɓo e ndiyam kuutorteeɗam fof.
Ndaa boom ɗaam ndiyam ɗam yimɓe kuutorii (diƴƴe galleeji) ko kaŋŋe. Muritani ko leydi njoorndi, leydi moraande, coklundi ndiyam ndemreteeɗam sewo-sewo e kuɗooli durngo e lorngo leɗɗe e dunli… Huutoraade ndiyam laaɓɗam e ɗuum, ko bonannde. Ɗee diƴƴe kuutoraaɗe poti ko lawƴeede, kono wonaa kay werleede e geec, sibu hay ɗuum joofoytaa…
Yeru to Ndakaaru, lobbudu Hann harsii sibu yettiima nokku ɗo waawaa nawde diƴƴe tunwuɗe, kuutoraaɗe. Nder Orop ina waɗi nokkuuji karsuɗi baaɗi noon. So posone diƴƴe tunwuɗe ɗee njettiima won oon nokku haa ko henndu oksiseen nattii woodde, leɗɗe nattat waawde fuɗde ɗoon, liɗɗi kadi mbaawaa ɗoon wuurde.
Eɗen njaakorii Muritani yettotaako ɗoon, sibu so ɗum waɗii, ko musiiba mo hono mum alaa wonande leydi ndi faggudu mum ɓuri tuugaade ko e awo. Oɗon cikki maa oropnaaɓe cood liɗɗi baɗɗi posone, ina mbartoo ? Ɗum noon, eɗen poti faamde sato jeyaa ko e faggudu.
Naamnal : Ina aaɓnoo dañde feere woɗnde ko wonaa egginde Nuwaasootnaaɓe hoɗɓe e nokkuuji ilooji ɗii ?
Jaabawol Ibraahiima Caw : To bannge karallaagal, ndeen feere ina woodi, yimɓe ɓee ina mbaawi waasde eggineede ɗiin nokkuuji. Ko resoo senaare tan foti maheede, tee karallaagal mum ina woodi. Jaraa haala, ko huunde tiiɗde coodgu. Kono woppude kanndaa Nuwaasoot ila, walla opitaal nasiyonaal ila … ɓuri bonde.
Haralleeɓe muritaninaaɓe annduɓe ina kiisii wonde ilgol bannge e Nuwaasoot ko perte fotde miliyaaruuji 7 dolaar (ko ɓuri teemedde ɗiɗi miliyaar ugiyya = 2 100 000 000 000 UM), tawi noon mahngo resoo senaare wuro ngoo kañum diwataa miliyoŋaaji seeɗa dolaar. Alaa sago wooda ko cuɓi-ɗen heen. Alaa e sago ngadito-ɗen, so wonaa ɗuum, so en mbaɗaani hay huunde, njaru mum to bannge pittaali e dolaruuji tiiɗat no feewi.
So tawiino miɗo waawi dañde ɗo ñamlii-mi kaalis ngam mahande Nuwaasoot resoo senaare, mi iditoo ngam daɗndude sukaaɓe am e taaniraakon am … mi ƴettat ndeen ñamaande, sibu ande waɗi ngartam haa heewi.
Bookara Aamadu Ba
FUUTAMEDIA.COM
PULAAR.ORG


text:
Fergo faade Mars Mars one ko fedde hebloore...
Fergo faade Mars
Mars one ko fedde hebloore yimɓe ngam feran’de Mars hitaande 2025, heborɓe yahde toon ɓe ngartataa, ko fergo wiya, gila duuɓi caggal seeɗa Mars one ina ɗaɓɓa yarlitiiɓe ferde koɗa e dow ndee tagofeere woɗeere, ɓe ndañii ko ina abboo e 200 000 jarlitiiɗo, ɓe cuɓii e maɓɓe 1 058 neɗɗo, hay ɓeen ne ko maa ceɗtee 24 njalitinee e maɓɓe, ɓeen kebori eggude leydi ngam njokkita nguurndam mu’en to Mars, ko ɓuri heewde e suɓaaɓe ɓee tolnii ko hakkunde duuɓi 25 haa 35.
Mars one ina sokli miliyaaruuji 6 dolaar ngam waawa yuɓɓin’de ngoo fergo, kaalis o noon ummortooɓe ko e dokkal wallooɓe e yeengooji (publicités) baɗateeɗi e tele.
Feranooɓe mars ɓe koɗata ko e cuuɗi baaɗi no turi nih, ko kamɓe toppittoo no ɓe keɓiri ndiyam, henndu foofaandu (oksijen) e ñaamde, sibu ko maa ɓe ndema ko ɓe ñaami, yanti heen alaa jahndotooɗo boowal ɓoornaaki wutanka (combinaison) mum, sabu tagofeere nde haa hawri ko jaareende, kammu mum ina hoybi kadi waɗi diyoksid de karbon (CO2) henndu sumaandu, nafataa ɓe to foofaandu kono leɗɗe kam in mbaawi naftoraade ndu so keɓii lewndu (lumière), nguleeki heewaani toon ko ɓuuɓol ɓuri doolnude, wadde nguurndam toon ko caɗtuɗam wonata, kono so tawii ɓe poolii caɗeele ɗe, maa ɓe laato aawdi yimɓe e dow tagofeere Mars.
fuutamedia
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]


text:
Natte e ngurrndam hayat bumedien e amady coulibaly
Fuutamedia.com
Wonn e jayyle leydi France to bannge internet njalltinni natte kess inna kollitta ngurrndam keriɗamm wonande amady coulibaly e hayatt bumedien tummaɓe jeyede e fede islamyankoɓe waɗɓe fiyande charlie hebdo to paris lamorgo leydi France
Natteɗe inna kolitta haytt e amadi gilla inna ngonni e nder paris inna ngurri ngurrndam sukaɓe leydi ndi foff amady e hayatt ngurrdi e galle gotto duɓɓi 5 ndesondiranni
Hatte mijojji kessi hoɓadeɓe ha ɓe njokondiri e fede el qaida to leydi yemen
Ma enn taow e natte ɗe ɓe ɓorrnakki ccommci eɓɓa ngonne e bar
E hitande 2005 ko nden amady coulibaly natti kasso ko tonn o andondirri e sukaɓe kouachi e hitande 2009 dewwgal e nder huuma hakubde hayatt e coulbaly
Natte goɗɗe kolli aɓɓe mbaɗɗa heɓɓllo to bannge pellugoll laññe e petelajji
500 APPEL telephon hakunde hayatt debbo coulbaly e debbo yousuf kouachi e ndeɗo hitande yawtunde tann
Sa yyɗi yeɓɓde ɓideo oo klik ɗoo
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]


text:
LANNDA SURSAUT MA WALLIT UPR TO GIDIMAKA E PUD TO BRAKNA
http://fuutamedia.com/?var_mode=calcul
Lannda Sursaut e gardagol jaagorgal toppitiingal Pinal e cukaagu e coftal ɓalli hono Mme Lalla Mint Chrif, wiyi maaɓe mballit lannda UPR daawal ɗimmal to diiwaan gidimaka e lannda PUD to diiwaan brakna sabu ɓeeɗo ko e lanndaaji ɗi sukaaɓe cosi hay so heewɓe e kanndidaaji maɓɓe e wooteeji hee ko mawɓ e to bannge duuɓi.
Keeci ɗuum tinaama jaggugol jooɗaniiɗo goomu toppitiiɗo wooteeji ɗi ganndiraaɗo CENI to wuro kobonni.
O addaama ɗo e nuwaasot sabu tuumeedembo wuuranaade e daawal gadanal wooteeji ɗi.
Ina wiyee ɗuum woodaani o jaggaaka nih ko feere nde CENI waɗi tan haa waawa wallitde jooɗaniiɗo ɗum o.
E ko faati haa jooni e kabaruuji wooteeji ɗi tinaama lannda APP haɗaama waɗde seppo to nokku CENI to wuro kayhayɗi ngam fooɗanaade siis deppitee tataɓo o mbo ɓe ndokkano ka kammɓe ƴetti caggal ɗuum rokka lannda UDP.
Lannda APP dañi ko way noon to gure Nuwaadiibu e Zuweiraat. E ɗ een gure ɗiɗi fof yimmɓe maɓɓe pelɓondiri e poliseeji haa waɗi gaañiiɓe.
fuutamedia.com
Mohamed Habiboullah DIALLO
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]


text:
FEDDE FLAM MAWNINIH DUUƁI MUM 31 Fedde FLAM e...
FEDDE FLAM MAWNINIH DUUƁI MUM 31
Fedde FLAM e gardagol Sammba Caam mawninih ñande aset 22/03/2014 to LA CASE hitaande muuɗum wattunde 31 sabu fedde nde sosano ko ñande 14/03/1983 to wuro kayhayɗi.
Innde nde mawnina ko e tawtoreede yimmɓe fedde nde e yanntude e ardiiɓe lanndaaji e hoohooɓe muyen hono Bah Mammadu Alasan gardiiɗo lannda PLEJ e Bah Alasan Sammba lollirɗo Balas gardiiɗo lannda TIMTIMOL e Kan Haamiidu Baaba gardiiɗo lannda MPR e Ahmed Wul Hammza gooto e hoohooɓe lannda RFD e Iselmu Wul Dellaahi gardiiɗo lannda LES VERTS e Laaji Trawree koolaaɗo kuuɓal lannda APP .
E konngol Bah Mammadu Alasan o holliti wonnde lannda makko e MPR e TIMTIMOL e FLAM kaaldi e tee paamondiri e ngemmbude neɗɗo gooto e wooteeji laamɗo leydi paaɗi arde ɗi.
Sammba Caam e kongol muuɗ um holliti ɓaleeɓe ko hiiɗaaɓe e leydi hee o ñaagiima denndaagal banndiraaɓe nde ndaroto kaɓee ngam yooltude hakkeeji muyen.
Hare nde wona e leñol sapalɓe huccina kono ko e tafngo e njuɓɓudi laamu o ko wiyete SYSTEME.
Fuutamedia.com
Mohamed Habiboullah DIALLO
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]


text:
Ina anndaa, neɗɗo so ina juula, alaa e sago o habbira : 2 - ɓamtude juuɗe mum so ina juula : ina yiɗaa nde juuloowo ɓamtata juuɗe mum kala nde ina turoo ngam naŋngude e koppi walla so o ƴuŋtiima, ngam fooƴtaade. E so o fayii e tukkaade kadi o waɗa hono noon. Hono Ibnu El munjiru, wi’i : “annduɓe diina ɓe fof luurondiraani e ɗuum”. o wiyi kadi “hono nelaaɗo Alla (MJKM)
so ina juulatnoo ina ɓamtatnoo juuɗe mum so fayii e udditde juulde”, ɗum wiyatee ko habbiraango dagnoowo. “So tawii kadi o gaynii janngude faatiha, o fayii e tukkaade o ɓamta juuɗe makko, o waya no kabbiroowo nih, so o uminii hoore makko ngam daraaade haa wona loy, o ɓamta ɗe, o wiya : sami Alla liman hamida huu, so omo sujjoya noon o ɓamtataa juuɗe makko”. Sami Allaahu liman hamida hu firti ko Alla nanii jettuɗo ɗum, o wiyana hoore makko kadi, “rabbanaa walaka al hamdu”, so won wonɓe caggal makko, ko kañum en mbiyanta mo “rabbanaa walaka el hamdu”. So o sujjii noon, o wiyata ko “senaare ko Alla jeyi” laabi tati walla ɓura ɗoon, nde o fuɗɗoo ummaade o daroo.
Hono Haafes Bun Hujri wiyi : “ko fayti e ɓamtugol ngol, naniraama ɗum, capanɗe njoyo (saahaabi) nelaaɗo Alla (MJKM). Sahaabi firti ko sehil. Sehilaaɓe Nelaaɗo Alla (MJKM).
Jolii e ɓamtugol ngol nannanti keewɗi sanne. Kono ɗi keewal annduɓe cuɓii ɗi, ko ɓamtude juuɗe mum haa tolnoo e balabe walla tolnoo e noppi. So yiɗii ɓurta noppi ɗii seeɗa, alaa ko ɗum bonnata. Ko ɗum tagi Imaam Saafiya renndinde denndaangal hadiseeji jowitiiɗi e ngaal ɗoon damal, o yuɓɓinani ɗum yimɓe haa moƴƴi. So ɗum ɓennii , ina yiɗaa kadi, so neɗɗo ɓamtii juuɗe mum dow, yo o fortu peɗeeli juuɗe makko so ɗi ngalaa ngantu ko haɗata ɗi fortaade. Hono Abii Hurayrata (YMAM) o wiyi : “laatiima nelaaɗo (MJKM), so o ɓamtii juuɗe makko o mo habbira, o mo fortatnoo peɗeeli juuɗe makko haa ɗi mbiya loy. Ina yiɗaa e ɓamtugol juuɗe saanga turagol naŋngude e koppi, so ina ɓamta hoore mum waɗa noon, ngam noogaas e ɗiɗo saahabi kollitii ko wayi noon".
Potal debbo e gorko e oon sunna : hono biyateeɗo Sawkaani wiyi “yo on nganndu ko fayti e oon ɗoon sunna ko debbo e gorko fof poti heen, alaa ɗo ɓe ceerti to bannge sunna, so wonaa debbo noddintaa, ardataako jamaa, ina wuurna kono ɓamtataa daande mum, o ɓamtataa daande mum kadi so ina juula. Kono ko heddii e suna koo fof, ko kamɓe ndenndi poti heen.”
Fawde junngo mum ñaamo e dow nano : ina yooɗi nde neɗɗo fawata junngo mum ñaamo e dow nano mum so ina juula, ngam won hadisseeje noogaas ummoriiɗe e saahabaaɓe nelaaɗo Alla (MJKM) kabri ɗuum. Caggal ɗuum, ko reftunooɓe caggal nelaaɗo Alla (MJKM), ngam hono Sahala Bun Saad, wiyi “laatinooma e yonta nelaaɗo yimɓe ina njamirtenoo yowde juuɗe mum en ñaame e dow nane mum en so ina njuula.” Hono Abuu Haasim, mi wonaa gannduɗo ɗum no feewi, kono tan, nelaaɗo Alla (MJKM) ina waɗatnoo ɗum, kono ɗum ɓamtanooma. Firti ko nattiino waɗeede. Naniraa ɗum ko Bukhariyyu e Ahmed e Maalik e nder Deftere mu waɗɗa. Ɗuum noon habri ɗum ko Abdul -kariim e nder deftere mu waɗɗaa nde. Kono oon hadiis huutoraaka no feewi, ngam ɗo o ummorii ɗoo sellaani. Ngam yoga e Afrik bannge hirnaange ko e hadiis oon ɗoon ɓe tuugnii. Kono Imaam Haafes wiyi “geɗe ɗee njowitii tan ko e nelaaɗo Alla (MJKM) wiyri, minen dental Annabaaɓe, min njamiraama nde min njaaccotoo e kummtaaje amen, so min koorii, yo min neemno e kejjaaje amen, yo min njow juuɗe amen ñaame e dow nane amen so amin njuula”. Naniraama Jaabira, wiyi “nelaaɗo Alla (MJKM), meeɗiino wirtaade neɗɗo gooto ina juula ina ƴetti juŋngo mum nano ina fawi ɗum e dow ñaamo ngoo, ndeen nelaaɗo Alla (MJKM), yiyii ɗum tan, o ari e juuloowo oo,o ƴetti juŋngo mum ñaamo ngo o fawi ɗum e dow nano ngoo, o ooñti ɗum. Naniraa ɗum ko Ahmadu e ko wonaa kañum tan. Biyeteeɗo Nawiwi hollii hadiis mo Haafes habri oo ina selli sanne, ko huunde huutorteende, o holli kadi, gila e jamaanu Nelaaɗo Alla (MJKM), ɗum meeɗaani waɗde luural hakkunde annduɓe. Ngam keewal saahabaaɓe e reftunooɓe e mum en fof ina ɗooftii oon ɗoon sunna. woni fawde juŋngo mum ñaamo e dow nano, so neɗɗo ina juula. Hono Imaam Maalik e hoore mum hollii e nder deftere mum wiyeteende “mu waɗɗaa ndee” ma o jokku yowde juuɗe makko e dow becce makko walla reedu makko haa o ruttoo e joom makko. Ndeke, rewɓe e laawol Imaam Maalik ɓee, etee e ɓe mbiya ko e laawol Maalik ɓe ngoni, ko ɗum addani ɓe weeltinde juuɗe maɓɓe so aɓe njuula, ɓeen ɗoon tuugnaaki e Imaam Maalik ngam Imaam Maalik fodiino kañum, ko gabdoowo haa nde ruttii e joom mum fof. Kadi o haali ɗum e nder deftere makko. Caggal ɗuum noon o dañiino caɗeele hakkunde makko e laamɗo biyeteɗo Haaruuna Rasiid, o sokaa, o leeptaa e nder kaso hee, ko ɗum addi juŋngo makko ñaamo ngoo maayi o natti waawde gabdude, kono addi beeltingol juuɗe ngol ko biyeteeɗo Ibnu Elkhaasim, oon ko misiranaajo meeɗiino wonde almuudo Imaam Maalik, kono ɗuum, en kaalino ɗum e binndanɗe ɓennuɗe ɗee, e hiitaande 2013 yawtunde ndee. So won jiɗɗo naamndaade ko fayti e cokegol Imaam Maalik, ina waawi winndude e laawol (enternet) walla nih yiɗi ko yeddude ina waawi jokkondirde e am, waɗa djibril.diop30@gmail.com. Kala baɗɗo ɗuum ma heɓ heen ko laaɓi sanne. Walla oon neɗɗo ina waawi jokkondirde kadi e jaaynde Fooyre Ɓamtaare, hono pulaar.org (bokarba@yahoo.fr) so neɗɗo neldii e oon bannge kadi ma mi heɓ ɗum ko yaaccii.
Hol to juuɗe pawatee ? hono Kamaali Bun Humaami wi’i “alaa ɗo nanondiraa tawo, hol to juuɗe poti faweede, heddii ko ɗo keewal annduɓe njahri ko fayti e ɗuum. Ngam won wiyɓe, foti faweede ko e dow becce, woɗɓe kadi mbiyi ko e les wuddu, won heen kadi pawata juuɗe ko hakkunde wuddu e becce”. Ko wayi no Hanafiya en mbiyi: “ko les wuddu juuɗe poti faweede”, to bannge Saafi en mbiyi ko hakkunde becce e wuddu foti faweede. Hono Imaam Ahmadu ina wonndi banngeeji ɗiɗi ɗii fof : o mo na to Saafi o mona to Hanafiya, ngam o wiyi: “ko potal ina foti wonde hakkunde ɓeen ɗoon ɗiɗo”. Kono Tirmiis wi’i “yimɓe jom gannde en fof e yonta Nelaaɗo e rewnooɓe e mum en ina ngoongɗini so juulɗo ina juula ina foti gabdude so aldaa e ngantu.” Ndeke luural waawa wonde ɗoon. Kono tan keewal juulɓe ŋabdooɓe pawata juuɗe mum en ko hakkunde becce e wuddu. Heddii ko waɗaa heen fof ina selli, ngam ɗeen ɗoon geɗe limtaaɗe fof mbaɗaama.
Huccito walla duwaawu udditgol juulde : ina moƴƴi e juuloowo nde huutortoo ñaagunde udditgol juulde, nde nganndu-ɗaa, Nelaaɗo Alla (MJKM), ko ndeen ɗoon ñaagunde o udditirteende juulde noon ina faamee e ko arata ɗoo koo. Hono Abuu Hurayrata (YMAM) wiyi: “Nelaaɗo Alla (MJKM), laatiima so ina juulatnoo , so o habbirii o wiyii Alla Akbar, o deƴƴa ko juuti seeɗa ko adii nde o jaŋngata”, mbiymoo-mi : "eehey ma aan Nelaaɗo, mbiɗo yiya sa a habbirii e juulde fotnde jaŋngeede nanee, aɗa deƴƴa ko juuti seeɗa hade ma jaŋngude, holko kaalataa ɗoon? Nelaaɗo Alla (MJKM) wi’i: mbiɗo wiya: yaa aan Alla! yaa woɗɗin hakkunde am e pergittam hono no goɗɗinir-ɗaa hakkunde fuɗnaange e hirnaange. Yo a ittanam pergitte am hono no ittirtaa tuundi e comcol danewol nih, yaa aan Alla! yaa lootan –am pergitt-am, tawa ko galaas e ndiyam ɓuuɓɗam. naniraa ɗum ko Bukhariyyu e annduɓe sunnaaji en.
Duwaawu goɗɗo oo : Naniraama gaa Aliw (YMAM) o wi’i: “laatiima Nelaaɗo Alla (MJKM), so o ummiima faade e juulde, so o habbirii o mo wiyatnoo : mi huccitinii yeeso am e yeeso mo nganndu-ɗaa ko kañum sosi leydi e Asaamaan, ko mi ɗooftiiɗo jebbiliiɗo, mi wonaa ummiiɗo e renndinooɓe, Ay! No juulɗeele am ɗee e ɓattagol am, e nguurndam am, e maayde am fof, ko ɗo Alla, joom winndere, mi renndidintaa mo e goɗɗum, ko ɗum woni ko njamir-ɗaa, ummii-mi ko e juulɓe.” So kabbirɗo oo yiɗii haaɗa ɗoo, nde o fuɗɗoo janŋngude uddittirde (faatiya) o rewna heen ko o ko o fotnoo rewnude heen.
Farillaaji njuulu : farilla ko huunde fawaande e dow neɗɗo yo waɗ ɗum tawa ko alaa e sago, ko faati e dewe Alla. Ɗum noon so en njiɗii anndude ɗuum ma en paam ɗum e ko ara ɗoo koo : wonande juulde ina waɗi farillaaji e jookli pawondirɗi e goongaaji mum, so tawii heen gootel e goongaaji ɗii woodii no wayi tan, wontata ko jiiɓru e nder sariya Lislaam. Kono ko ɓuri laaɓtude ko yo neɗɗo jogo anniya so ina waɗa ɗum. Ngam ko anniya oo woni huunde fof. To bannge anniya mo kaal-ɗen oo fawaade e konngol Alla toowɗo oo, wi’i: “mi yamiraani on so wonaa yo on ndew Alla laɓɓinanon ɗum Diina”. Simoore peeñɗi kaawise joy. E konngol Nelaaɗo Alla (MJKM) wiyi “golle neɗɗo pawii tan ko e anniya mum, ndeke kala neɗɗaŋke e ko annoyii. Oon mo laatii ferii tawa feriri ko ngam Alla e nelaaɗo mum, ferngo makko wonata tan, ko ferngo Alla e nelaaɗo mum. So tawii noon neɗɗo feriri ko ngam aduna, walla resde debbo, fergo makko kadi fawotoo tan ko e ko o feriri koo.” Naniraa ɗum: ko Bukhariyyu. Oon ɗoon goonga noon fuɗɗotoo feeñde ko e salligi, wonaa e haalde ɗum ndee. Hono Ibnu Khayyim wi’i e nder deftere mum faabo, lahfaan: wonde “ko anniya woni faandaare, ko kañum kadi woni pellital huunde kala, nokku mum noon ko ɓernde, ɗum yowitaaki e ɗemngal.”
Jibriil Muusaa Joob


text:
hannde subaka alkamiisa doo e diiwaan...
hannde subaka alkamiisa doo e diiwaan gidimaka e sehilbaabi wuro laamorgo ngoo kewu mawninde nalawma 01lewru mee nalngu feeto liggotoo6e mawninaama doo no diiwanuuji keddiidi dii fof senndikaaji e pelle liggotoo6e keewde mbadii seppo haa yottii to nokku nii6irde wilaaya o.laamu nguu e gardagol waali oo nja6imaama6e.caggal duum 6e kollitii cadeele ma66e teentude hannde oo ko deedo.njo6deele dee ina pamdi so yerondiraama e tiidgol nguurndam dam hannde sabu piriiji fof ina monti .liggotoo6e heew6e ndokkaaka hakkeeji mumen haa timmi.wom heen liggotoo6e ko e ni66ere kunuus liggotoo.heew6e heen ngalaa kontoraaji.liggortoo6e doole mumen ne ko way no roondotoo6e saakuuji 6een kan nii nde hooreejo fedde mumen jetti konngol wiy ko 6e njaggaaka nii ko 6e yim6e sibu hay hakke gooto 6e ndokkaaka.fedde jannginoo6e woni sipes 6een naagiima nde njo6deele 6eydetee.ndokkee njeenaaje lomtinirde goddugol(eloignements)6e ndokkee kadi kodande 6e kormee kadi ngam wonde6e jannginoo6e.
fuutamedia.com
gidimagha


text:
KO LANNDA APP YAHDATA E UPR DAAWAL ƊIMMAL DEPPITEEJI TO ATAR
KO LANNDA APP YAHDATA E UPR DAAWAL ƊIMMAL DEPPITEEJI TO ATAR
Tuugnaade e jaaynde Atlas Info tini e ummoraade e goomu kalfinaaɗo ko faati e wooteeji ɗi hono CENI wonnde doggol deppiteeji lannda APP ko kañum yahdata daawal ɗimmal e lannda UPR to wuro Atar lomto lannda KARAMA dokkanooɗo poolgu e limoore adannde nde .
Ardiiɓe CENI caggal nde lannda APP woytaniiɓe limoore birooji tati ndenndina no fotaano renndinireede njaɓi yuurnitaade golle muyen ɓe ndokkiiɓe fartaŋŋe ngam yahde daawal dimmal ñiande 21 lewru ndu ngonɗ.en ndu.
Fuutamedia.com
Mohamed Habiboullah DIALLO


text:
BAWƊI CERKITII HAKKUNDE FUUTA E FATIK !
بfuutamedia.com
Sarɗiyaŋke men mo leydi Senegaal hono FARBA NGOM mo Aañam Wuro siree e kalfinaaɗo golle sagataaɓe Senegaal hono BIRAAMA FAY mo Fatik, ndikkondirii he dingiral galle laamorɗe leydi Senegaal ñalnde 16/12/2013.
Mbele nginnirten ngoo saro ko hakkunde Aañam e Fatik, aɗen mbaawi soowrude ngo hakkunde Pullo e Seereer walla mbiyen ko sippiro laŋkondiral itotooɓe he duɗal les laamu Laam-tooro Gede. Fotde ko roɓtaa he jaayɗe, ko caggal ŋuttu-ŋuttu hakkunde ɗii mbiruuji, ciftinɗi renndo ngoo ndaala Muusaa Mbaroodi e geewagol Haamiidu Kanel; ngaari Wuro siree wiyi Seereer oo: Onon Fatiknaaɓe, cikkaton ko onon njeyi leydi ndii?
Birama Fay mettiinii ngool konngol no feewi! Ndeen duko ngoo ñaaɗii, gawlo Makki Sal oo anndinii Biraama ndeke o wonah tan gawlo keeroriiɗo Ñiiwa alaa gaynaako, ko o gawlo gannduɗo yelaa, juutɗo junngo mo ñaamo mum heedti hannde dow newe rokkatnooɓe hin’de. Ndeen hare wonaano tan duko e ƴattooje, kono ko sippiro, goɓɓe e ceekondiral wutteeji.
Ngoon sippiro waɗaa ko he nder gollordu Muhammed Salee woni mawɗo duƴƴorde dawrugol Makki Sal. Ko ɗoon dee ɓe mbaɗdi corni haa jagge e sarɗiyaŋkooɓe ngonti no yeeɓooɓe saro he bawɗi jamma hakkunde gure.
Ngoo sippiro wonanii en hannde tuuba horde! Biraama Fay ko Fatiknaajo, ko kaŋko e Mayram Fay njeydaa he wuro. Farba Ngom ko Fuutaŋke, ko kaŋko e Makki Sal njeydaa. Aɗen mbaawi tan wiyde ko Makki Sal e Mayram Fay poti heedtineede he ndee ñaawoore. Ngaanumma koy aranii en hannde! Mbele Makki Sal jogori jinngan’de ko keyni mum walla ko gawlo mum?.
Ngaari Aañam kam waɗii ko waawnoo. Aɗen padi konngol e baɗal Laam-tooro Gede. Caggal nde njubbuɗen he njal jol-jal; tonngiren kumpital ngal mbele ngonɗen ko he yonta hare goɓɓe walla ko safrude caɗeele ngenndi Senegaal foti won’de hoyre golle ardiiɓe men ɓee?....................
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]


text:
almamy Abdul Bookara Kan
Hol ko addunoo wolde Ndirboja ? Addunoo wolde nde ko ɗee geɗe : tuubakooɓe ngonnoo ko e feewnude ɓoggi telefoŋ, hakkundeTebegut (Salnde) e Bakkel. Abdul Bookar betti ɓe, yani e maɓɓe. Konu Abdul Bookar fooli tuubakooɓe ɓe, wari heen heewɓe. Abdul Bookar, nde foolnoo ɓe, yandini ɓoggi telefoŋ ɗii fof. O heɓti Fuuta, o rimɗini ɗum. O haɗti laamɓe diiwanuuji Fuuta jokkondirde e siifondirde nanondire e tuubakooɓe Farayse so o tawaaka kanko e hoore makko, o yiya no ɗum yahri, e no ɗum woori.
Golwole ɗe tuubakooɓe ngumminnoo fof, ko ɗo mbaɗtini. Abdul Bookar tami
laamɓe Fuuta fof e juuɗe mum, o woni e reende keeri Fuuta, o haɗti laaɗe
tuubakooɓe yahde e maayo ngo. Tuubakooɓe e wallidiiɓe mum en ngoni e
sakkude peeje no ceertiri e Abdul Bookar.
Ñande 30 uut 1885, e nder wuro Ndar, tuubakooɓe ciifondiri e wallidiiɓe mum en nanondiral, ngam heɓde hoore Abdul Bookar. Kono ɗum ronki laataade. Nde ɓe ndonkannoo mo, ɓe cakki feere no ɓe ndiisnondiri e makko. E oon sahaa, kanko ne kay, omo soklunoo deeƴre seeɗa, haa o waawa fooftaade, o fooftina yimɓe makko, ɓe ndaña no ɓe puɗɗitorii hare maɓɓe e tuubakooɓe e wallidiiɓemum en.
E hitaande 1890, nde nanaa Abdul Bookar yantondirii e Ahmadu Sayku, e Alburi Njaay (laamɗo maa Burba Jolof), kulol heɓi tuubakooɓe ɓe, sabu dental ɓee ngenndiyankooɓe tato ina boni e maɓɓe. Ɓe paami ɗum law, tan ɓe mbayi no haangaaɓe nii.
Kadi e nder hitaande 1890, tuubaako ganndiraa ɗo Doodso (Dodds) e koninkooɓe mum njani e Alburi Njaay, to Jolof. Alburi Njaay e yimɓe mum ndañi ɓoccitaade, njahi mooloyii to Abdul Bookar.
Ɓe tawi ko Abdul Bookar ina wondi e caɗeele : laamɓe e hoohooɓe Fuuta wallooɓe tuubakooɓe ina kaɗi mo wonde e Boosoya. Abdul Bookar e Alburi Njaay tacci maayo, keɓtoyi wuro Kayhay ɗo. E maayirɗe lewru sulyee 1890, tuubakooɓe Farayse ngari, pelli Kayhayɗi,
"mbommbi" wuro ngo (ɓe mberlii heen kanuuji, ummoraade e laaɗe maɓɓe) keɓti wuro ngo, mahi ɗoon galle koninkooɓe. Alburi Njaay ɓenni, tiindii fuɗnaange,
fayi Ka’arta. Abdul Bookar noon, heddii to Muritani, sabu o fayi ko to wuro Geru, sara Kiifa (diiwaan Asaba), to wallidiiɓe makko e hare tuubakooɓe, hono safalɓe wulaad Ayda en e Idaw Aysi en, e Saraatiit en.
E maayir ɗe lewru sulyee 1890, tuubakooɓe Farayse ngari, pelli, mbommbi Kayhayɗi, keɓti wuro ngo, mahi ɗoon galle koninkooɓe. Alburi Njaay ɓenni, tiindii fuɗnaange, fayi Ka’arta. Abdul Bookar noon, heddii to Muritani, sabu o fayi ko to wuro Geru, sara Kiifa (diiwaan Asaba), to wallidiiɓe makko e hare tuubakooɓe, hono safalɓewulaad Ayda en e Idaw Aysi en, e Saraatiit en. Nde Abdul Bookar ari toon, o wonti ko eggiyanke hakkunde rewo e worgo, e nodumunnaaji mbaydi, omo jokki hare makko.
E lewru oktoobar 1891, tuubakooɓe lammini Siik Mammadu Maamuudu, ɓe mbaɗi mo El Fekki fuɗnaange Fuuta. Abdul Bookar nde nannoo ɗum tan, ummii rewo, ari Horndolde, yani e makko, wari mo. Tuubakooɓe mettini heen sanne. Ɓe ngummanii yooɓaade wonki Abdul Bookar. Ko adii ɗum, ɓe pelliti ko jookde mo baŋ yoo baŋ. Ɓe ngadorii ko fuɗnaange, ɓe kaɓi toon e sehilaaɓe makko waawnooɓe arde paaboo mo. E lewru deesamburu 1890, feewde saawiyee 1891, tuubakooɓe, e gardagol Arsinaar (Archinard), pooli Ka’arta, keɓti Ñooro, laamɗo Juulɓe fayti Maasina.
Caggal ɗum, Dodso ummini wolde ɓurnde mawnude, ina tiindii e Abdul Bookar. E laawol makko, kanko Dodso, o yiyondirii e laamɗo Laaw, e laamɗo Yirlaaɓe, e laamɗo Fuɗnaange Fuuta, e huunde e Safalɓe Saraatiit en :
Dodso yamiri laamɓe Laaw, e Yirlaaɓe e Fuɗnaange Fuuta, yo paddo Abdul Bookar, kaɗa ɗum taccude maayo, e naattude e Fuuta; Dodso yamiri Saraatiit en ne, yo kaɗ mo yahde maayo, so ɓe keɓii, yo ɓe mbar mo. Nii woni, Abdul Bookar, gañaaɗo e tuubakooɓe e wondiiɓe mum en, fewjanaama tinaani, ejaani ɗum nii !
E oon sahaa, Abdul Bookar wonnoo ko e heblaade no yahri maa ruttorii Fuuta Tooro, ngam felloyde tuubakooɓe e wondiiɓe mum en. O yani e fuɗnaange Fuuta ko e mars e abriil 1891, omo wondi e yimɓe Alburi Njaay heddodinooɓe e makko, omo wondi e koninkooɓe Saraatiit en. Yimɓe fuɗnaange Fuuta kaɓtiima ɓe sanne, caggal ɗum, Abdul Bookar en nduttii Geru.
Feere nde Dodso sakkunoo nde ina woni haa hannde e siyneede, Abdul Bookar tinaani ɗum haa hannde. O wonnoo nii ko e ndaarde no o hootiri Kayhayɗi, e no o nanondiri e tuubakooɓe. Abdul Bookar neli miñum gorko biyeteeɗo Aali Bookar e yimɓe capanɗe nayo, yo njah Kayhayɗi, kabra kumaandaŋ Kayhayɗi (tuubaako) anniya makko artude Kayhayɗi, e faamondirde e tuubakooɓe. Aali Bookar en ngummii ina njaha, nde ɓe pokkitnoo tan, Abdul Bookar ne woni e heblanaade gartugol mum Kayhayɗi. O felliti soodoyde pucci ɗiɗi, omo nawana ɗi kumaandaŋ Kayhayɗi.
O ummii soodoyde ɗi to wuro Wul Muttaar, hooreejo Saraatiit en, ñalnde 1ut 1891. O yettii toon ko ñalnde talaata 4/8/1891. Ko toon o eji feere tuubakooɓe cakkunoo nde. O felliti yaltude wuro ngo subaka law. Ñalnde alarba 5 ut 1891, Abdul Bookar ummii subaka ina hoota, e laawol makko, Safalɓe noogaas wallidiiɓe tuubakooɓe njani e makko, pelli mo, mbari mo ñalnde 5 ut 1891. Yahdiiɓe makko, hono biyetee ɗo Saada Aali (gawlo maa mahbo) waraa, hono ɓiyeteeɗo Saada Mammadu (gonnooɗo Almaami Ɓunndu) gaañii seeɗa. Ko nii woni no Abdul Bookar Kan mo Daabiya joofniri balɗe mum, e jamfagol tuubakooɓe e wallidiiɓe mum en, ɓaleeɓe e safalɓe.
E nder Fuuta Tooro fof no diidorinoo, gila nde tuubakooɓe naati heen haa njalti, ko Abdul Bookar Kan ɓuri fof haɓtaade ɓe. Ko kanko joginoo araaraay ngenndiyankooɓe Fuuta haɓtiiɓe tuubakooɓe Farayse.
Abdul Bookar Kan ! Golle maa haa bada, ko min wuurtinooɓe, sabu a diidanii min laawol : Laawol goonga, laawol ndimaagu e dental e jeytaare, laawol dimol.
Abdul Bookar Kan ! Aan e wondiiɓe ma, golle mon ngenndiyankooje ɗe, haa abada ko min rewooɓe, haa min poola añɓe leñol Muritani e Afrik fof, suuɗiiɓe e feeñɓe.
Aamadu Umar Jah


text:
KONGRE FLAM FETCCI LANDAJI MURITANNI...
KONGRE FLAM FETCCI LANDAJI MURITANNI TAWASUL EE RFD
YOGGA EE DAWRYANKOƁE MURITANNI ÑIŊŊE JAMIL Mansur horrejo landda tawasull
Nde oo arri tawtorede uuditgol moɓondiral fede filñitare ɓaɓeɓe wiyatende flam
Mehdi ahmed talib ko terrgal ee landa tawasul jaranimbo yalltude
Lannda ka yogga ee lndaji arabeɓe muritanni tummi jemal Mansur wonni ko ee walitde
yiɗɓe fetccude leydi nddi
Jamill Mansur windi inna jabbo wiy adiɗum kongre falam ko nodede tonn konno
wonna jaɓde ko flam halata ko
kaddi fede flam fotanni joñedde sabbm dumm ɓeydata ko seɓitadde
e ndiɗon mbaddi landa RFD njaltinni kayitt inna njedda henn ko wiya won garrdo kongrre flam ee innde ahmed wull dadah horejjo landa ka
fuutamedia
hamada
Wallifiiɓe
- Ne pouvant plus supporter les « ton fils ressemble à mon mari », elle se suicide
- رئيس حركة فلام –يشن هجوما لاذعا على مسعود هوليس مانديلا ولا يستطيع ان يكونه—
- Garlol noddii, Pete e Penenjuru njaabiima
- Seppo refiseeji : “tumarankooɓe e nder leydi mum en”
- موريتانيا شقق مفروشة لمغربيات بدات تجذب بعض الموريتانيين
- [...]


text:
Toɗɗagol wul Abdel Asiis hooreejo Dental Afrik (UA) waɗii haala
Ko ñalnde alkamiisa 30 saawiyee persidaa Muritani, hono Muhammed wul Abdel Asiis, toɗɗaa yo ardo Dental Afrik wonande lebbi 12 (hitaande) garooji ɗii. Nguuɗoo ngardiigu noon, ko cabbi gorle, sibu hitaande kala ko hooreejo leydi goɗɗo jooɗotoo e joɗnde ndee. Toɗɗogol Asiis ngol noon, waɗii haala, nde tawnoo ko kanko waɗnoo kuudetaa gadano caggal nde Dental Afrik ƴetti hawraannde yowitiinde e “demokaraasi e woote.”
Eɗen mbaawi wiyde wonde ɗum waɗaani caɗeele. Haɗi ɗum waɗde caɗeele, ko alaa mo o fooɗondirtunoo joɗnde ndee, sibu hikka yontanoo ko leyɗe Magreb (Afrik rewo) ; ndaa fotnooɓe fooɗondirde e makko ɓee fof, ina njogii ngoƴaaji goɗɗi. Abdel Asiis Buuteflika, hooreejo Alaseri, ko ardii fof wonaa celluɗo ; yanti heen woni ko e heblanaade woote gardagol leydi e lewru abriil faandu nduu. Oon hujja noon ina fotnoo haɗde Asiis birgude gardagol fedde ndee, kono ma a taw kanko o hulaani waasde toɗɗiteede. Wonande Tuunus, ɓooyaani ko guwarnama mum toɗɗaa, tee ɓuri woƴde Mersuki ko ngonka nderndera leydi mum, wonaa martabaaji caggal leydi. Ɗumɗoo kadi ina fotnoo haɗde Asiis birgude ngardiigu Fedde ndee, sibu leydi Muritani woni haa hannde ko e kiris politik e renndo, e faggudu ndu hono mum meeɗaa waɗde. Leydi Libi kañum woni ko e jiiɓru. Misra ko ko yowaa e Dental Afrik gila koninkooɓe (Maresaal Siisi en) liɓi toon Muhammed Morsi toɗɗanooɗo e woote dewɗe laawol. Maruk kañum haa hannde ko ko geddi Fedde ndee, gila nde Rippoobilik Saharaa naati nde.
Ko goonga noon, so tawiino ko nde jam ndee, Muritaninaaɓe ina potnoo weltaade heen no feewi, sibu ardineede duunde Afrik no diidorinoo, ko martaba mawɗo. Kono won wiyɓe « Asiis waawaa roondaade ngalɗoo donngal, sibu ronkanii hay leydi mum », woɗɓe mbiyi « oo kufne ɓurtii hoore makko ». Kono noon eɗen poti heɓtinde kam ko ɗum huunde ɓeydoore faayiida makko, tee ko o malaaɗo nde gooɓe jiile ɗee ngarti e makko e yonta mo o alaa mo o foti renndude horde. Won hulanɓe mo heen kadi, sibu mbiyi ɗum waɗii mo e tonndu mbaangu, sibu makko jooɗaade e joɗnde yiytiniinde no feewi, tawi noon omo wondi e “barmanɗe ɗe cuwaa tawo sellu” : ñaawoore hakkunde makko e Noyel Mameer, yowitiinde e njulaagu dorog, ko hikka foti waɗde, ñalnde 13 mee 2014 ; tee e nder leydi hee, omo yooɓtoraa booynagol ngalu leydi ndii e heedi-heedaaji mawɗi, e nder geɗe keewɗe : kanndaa Nuwaasoot, Somelec-Warsila (ɗo ɓiyiiko yooɓtaa heen), « kural giɗo », hafeere jeewte ganndiraaɗe ganagayte, ñaawoore sosiyetee peewnoowo ɗereeji woote to Angalteer sabu njeenaari njowitiindi e woote juɓɓinanooɗe e Muritani e Ganaa e Somaali hakkunde 2006 e 2010… ekn ekn.
Ko ɗee geɗe fof ngaddani heewɓe wiyde wonde waɗi Muhammed wul Abdel Asiis toɗɗeede tan, ko alaa goɗɗo dañaa. Ko waawnoo heen wonde fof, ɓe mbiyi « ɗum wonaa maale moƴƴe wonande Afrik ». Won koohoowo gooto jalkitiri ɗum nii « mbele ma a waaw haɗde Maresaal Siisi naattude fedde ndee so toɗɗaama hooreejo leydi mum ? ». Ko waawnoo heen wonde fof, wiyatnooɓe Dental Afrik ko senndikaa laamɓe hoorameeɓe Afrik, ndañii ko kaali.
fuutamedia
pulaar.org
hamada
Wallifiiɓe
- Ne pouvant plus supporter les « ton fils ressemble à mon mari », elle se suicide
- رئيس حركة فلام –يشن هجوما لاذعا على مسعود هوليس مانديلا ولا يستطيع ان يكونه—
- Garlol noddii, Pete e Penenjuru njaabiima
- Seppo refiseeji : “tumarankooɓe e nder leydi mum en”
- موريتانيا شقق مفروشة لمغربيات بدات تجذب بعض الموريتانيين
- [...]


text:
65 POLISE MURITANI NAJO PAYI KOOY RETRET
img343|center>
FUUTAMEDIA.COM
08:27
Mohamed Habiboullah Diallo
Tuugnaade e kabaruuji ɗi Fuutamedia.com heɓi yoga e poliseeji muritani maa njah retret yeru tan alkamiisa jawtuɗo ɗoo o yimɓɓe njeegomo e maɓɓe keɓi ɓataake goppugol golle hono
komiseer Abdat wul Elsunni liggotonooɗo to Imaraat
komiseer Muhammed Abdarrahmaan wul Azeymiin gonnoɗo Diiwaan Tagan
komiseer Muhammed Vaal wul elhassen gonnooɗo Arafat 1oon heborno ardaade poliseeji Muritani fotnooɓe yahde leydi Suudaan e hitaande yawtunde ndee.
Muhammed wul Cheikh oon ligotono ko Ambasaad Muritani to Dakaar o jeyaa ko e ŋukkintooɓe kabaruuji.
Inspekteer Mbooc ɗoo e Nuwaasot gardinooɗo wollde poliseeji e islaamiyankooɓe hitaande 2008 to leegal tevrag zeyyna .
Cappannɗe jeegom e njoyo (65) polisee ma keɓ retret maɓɓe e ndeeɗo hitaande.
Hitaande yawtunde ndee ko teemedere (100) e maɓɓe njahnoo retret e hitaande faande ndee ko cappanɗe jeetati (80) ɗaminaa yahde retret.
Teskaama gila laamu Wul Abdelaziiz arih teemedde jeegom (600) polisee njallti golle hakkunde maayɗo e diiwaaɗo e jahɗo retret.
mouhamed habibou alah diallo


text:
Feddewinndere: ambassadetekendilisilaamiyaŋkoori Iran e nderalarbahanndeheeɓenjaŋtiimakofaatie attack terroristebaɗɗohanki to ambassade Iran gonɗoBayrut.
Cimtoljaayndequr’aaniyaŋkoore international (iqna) e nderooɗoonjaŋtuye, e dowhoofnaade e salmindemaaydeɓeeɗoonheddiiɓeheenfaade e imam jamaanu, koohoowomawɗosawraoo, laamɗoleydioo e ngendiyaŋkooɓe Iran foffof,miɗentintinawonde e nderɗiiɗoon explosion terroristejideggoondirɗiɗingannduɗaambaɗiko e subakatalaata 19 Nvembreɗodamalambassadetekendilisilaamiyaŋkoori Iran to Bayrut, hujatulislaamIbraahiimaAnsaarii, conseilerfinaatawaatekendilisilaamiyaŋkoori Iran to Bayrut, joomsuudugooto e diplomat ji e yimɓenayoreenatnooɓeambassadeooinɗemaɓɓe, haajridwaan Fars, seyid Muhammad Hashim, haj bilaal e haj Ahmad wonikoluttiheenlimoore e personelambassade e terɗemungaañiimaheen.
E dowkorewi e ndeeɗoontintinoore, ariiheen: e downduuɗoonwaddu, Michel Suleyman, laamɗoleydioo, Nabiyat Bari, president assemble oo, Najiibmaaqaat, premier minitre, Tamamsalam, Hassan nasralaah, sekereteer general feddeHezbollaah e heewɓe e haliifaaɓeleydiLibanmbaɗiikondamneewaddunduu.
Kohono noon kadiambassadeurjingootaagu Europe, Faraysi, Españe, Italia, Syria, Cuba, Palestine e yimɓeheewɓehaliifaaɓeleydindii, ngariiwallanoddiambasadeuroofiihoofnaade e nduuɗoowaddunduwonaaneɗankaagu. Koyaata e yimɓe 23 keddiimahee 146 gaañiiɓe e ndernduuɗoonwaddu terrorist ji.
1320160


text:
Wirwirnde Manndelaa : Seytanaagal leyɗe hirnaange
Sikke alaa, Manndelaa ine haandi e manooje keewɗe manetee ɗee. Kono ɗuum fotaani fuuntude en haa cikken wonde yimɓe fof ina korsinnoo mo, walla ko tuubakon leñamleñamon ceɓɓitiikon ngonkon to Afrik worgo kon tan, leptunoo mo. E nder leyɗe hirnaange ɗee kala, Manndelaa jaggiranoo toon ko no neɗɗo bonɗo nii. Leyɗe hirnaange mballitii laamuyel paltoor ko juuti, capanɗe hitaande. Ko maa sukaaɓe pellaa to Soweto ñalnde 16 suwee 1976 nde woodi fuɗɗiiɓe ustude ballal mum en e apartaayd.
Ko e hitaande 1989 tan ɗe njebbilii hankadi woɗɗitaade laamuyel paltoor ngel.
Haa e darorɗe kitaale 1980, e sahaa nde Afrik worgo ɓuri fof jiiɓaade ndee, e lommet dartagol ngenndiyankooɓe ɓee, senngo politik ñaamo Farayse wallitiino fuunti Pretoria yiɗde lelnude “laawol tataɓol” ngam wallitde ardinde Gatsa Butelesi e hollitde oon ko ɓaleejo laaɓɗo, baawɗo gollodeede. Tawi noon, oon sahaa terɗe Inkataa mo Butelesi, ngalaano gaño so wonaa ANC, ina ndewi e yimɓe mum ina coppa ɗum en jammbe e cakaaɗe, Ronald Reagean e Margaret Thatcher e Jacques Chirac ina piriyii Butelesi to leyɗe mum en, ina ɓuucoo ɗum. Ko maa ɓaleeɓe Afrik worgo murti tigi-rigi, ɓalal Berlin liɓaa, ummannde mawnde waɗi e winndere ndee ngam faabaade ɓesngu Afrik worgo. Mbiy-ɗen ko maa ɗee geɗe fof mbaɗi, nde laamuuji leyɗe hirnaange njebbilii hankadi waylude darnde mum en, mbaggini laamu apartaayd yo ɗaccit Manndelaa , jaɓa haaldeede. Gulaali hannde ɗii potaani yejjitinde en so wonaano ballal leyɗe mawɗe e « laamuyel caɗtarel, ɗeen baabiiɗe laamuyel Israayiil coltungel » Manndelaa dummbetenooka duuɓi potɗi nii juutde en nder gasgel ngel ɓuraani ngaska rawaandu… tee pittaali keewɗi mbaasetenooka, ɓesngu Afrik worgo lorlataano ko foti nii fof, fotde duuɓi capanɗe keewɗe… Jooni kay, wiyde ina ɓallikinoo bannge « moƴƴere » oo, e etaade sikkinde yimɓe wonde ko luulndinooɗo «ko moƴƴaani koo » ina newii. Kono eɗen poti sunnaade hol ko addaannoo ngenndi “jojjanɗe aadee” kam e woɗɓe wiyeteeɓe ko daraniiɓe demokaraasi wondude e wallitde ko foti nii fof juutde politik tuugiiɗo e jedditagol aadee kam e yoorɓerndaagu. Maayde ndii ngaari maamaari ina foti addande en ƴeewtaade ko ɓenni haa paamen ɗum, mbele ina yaynanoo en janngo men.
Oɗon nganndunoo kam …
Haa e hitaande 2008, tee ɗuum ko gila e yonta Ronald Reagan, innde Nelson Manndelaa ina wonnoo e doggol ɓe Amerik hiisii ko yimɓe ownooɓe bonɗe, fotɓe reeneede… Ko e lewru sulyee 2008 (duuɓi 18 caggal nde o yalti kasoo, 14 hitaande caggal ko o woni hooreejo leydi Afrik worgo) Georges Bush itti innde makko e doggol yimɓe ɓe FBI « sikkitii wonde ownooɓe ». Kono tan, ko hare makko e apartaayd addani mo rokkeede « teddungal » baangal niiyene. Sibu hay parti makko, hono ANC, jaggiranoo ko no “njuɓɓudi kominist en yiɗnooɓe liɓde laamu Afrik worgo ɓadiingu hirnaange”.
Bookara Aamadu Bah
pulaar.org


text:
Fedde winndere: juulɓe tuunde (nice) to baŋe rewo Faraysi ɓee hanki e alet 20 octobre 2013 ɓe ceppii e dow aarnaade juulirde ndee ɗoon tuunde .
Cimtol jaaynde qur’aaniyaŋkoore international (iqna) egginiɗum ko e aayaawo habrirde (nicematin), teemeɗɗe teemeɗɗe tagaaɗo ummoraade e juulɓe Faraysi ceppii hanki e alet 20 octobre 2013 e dow aarnaade ɓe uddeede juulirde maɓɓe.
E dow seppude ɓe ngooɗoon seppo, juulɓe ɓee njahii haa to batiman laamu too woni maire oo, ɓe naamndiima maire oo nde fiirtata fimnde makko e dow wiide wonde ko e nder cuuɗi maɓɓe hee tan ɓe poti juulde ɓe ceennii ɗuum ɗoon no feewi.
Seppooɓe ɓee ina ndoondinoo tekke binndaaɗe wano ɗii ɗoo konguli (men njuulataa e laabi hee abada, hinde noon e jumaaji hee ko min juulooɓe heen), (ko min timminooɓe aadi amen, aan kadi teddin haqeeji amen).
Conseiler ji municipau nice ɗii mbootii hikka ɓe kepti nokkuure wootere nde juulɓe nice kawritatnoo njuula ɗoo ɓe mabattiɗum jardin n’enfant!
Maire oo nde yiilotonoo laamu ndee o aadaninooma juulɓe ɓee wonde maa ɓe keɓ juulirde mawnde ɗo ɓe njuuli.1305632


text:
WAYYLO WAYYLO TO ARDIIƁE KOMISERIYAAJI NUWAASOT
General Abdallahi Wul Bokrin oon woni Gardiiɗo Kuuɓal Kisal leyydi siirete waɗi waylo waylo ko faati e ardiiɓe komiseriyaaji gonnɗi e les njiimaandi makko. komiseer Abdel Vetteah Wul Hubbaba oon ko komiser wuro kiifa kono koo demisyonnooɗo o ardinaama komiseriya Sebkha 2 caggal ndeɓe cali demisioŋ makko. Komiseer muhammed Wul Seyyid toɗɗaama yoo ardo komiseriya Arafat 1 o lommti ko komiseer Muhammed vaal Wul Hassen oon yehii retret . Insepkteer Abdarrahmaan Wul Mukhtiiri toɗɗaama komiseer o ardinaama komiseriya Liksar 1 o lommti ko komiseer Daamis Wul LIkboyd oon yehii retret . Ofisiyee Polis Muhammed Lemiin Wul Ammi ardinaama 1ere Compagnie o lommti ko Inspekteer Mbooc oon teritii. Inspekteer Saalik Wul Muhammed mahmuud oon ardino ko 3eme Companie ardinaama jooni 2eme Compagnie lomtiimbo too wonno too ko gonnooɗo komiseer Riaad 2.
Fuutamedia.com Mohamed Habiboullah DIALLO


text:
Diine : Nguurndam nelaaɗo (3)
Ndeeɗoo winndannde saaktata ko nguurndam nelaaɗo Alla (mo jam e kisal ngoni e mum oo -MJKM). En ngardiino e “nguurndam nelaaɗo” haa ɗo mbiyno-ɗen “Oon heddiima haa nelaaɗo Alla (MJKM) maayi caggal mum, ɓe ndaɗondiri ko lebbi jeegom, nde Faatimata kañum ne maayi. Ko nii nguurndam makko kanko nelaɗo siforii e dow jubbannde”. Jooni eɗen njokka taƴre ɗiɗmere ndee :
Iwdi nelaaɗo Alla
O wiyatee ko Mohammadu ɓiyi Abdullaahi, ɓiyi Abdu El-muɗalib, ɓiyi Haasim. Ko ɓe Aarabeeɓe ummiiɓe e Ismaayiila ɓiyi Ibraahiim yoo juulɗeele e moƴƴere ngon e mum. O heɓii duuɓi capanɗe jeegom e tati hitaande, ina heen duuɓi capanɗe nay ko adii neleede nde. Heen noogaas e tati ko o nelaaɗo, ko o Annabi. O woniri Annabi ko e simoore “jaŋngu!”, o neliraa ko e simoore “Eehey ma tuɗɗiiɗo”. Leydi makko ko Makka. O ferii faade Mediina, o neliraa kadi ko yo o jeertin, yo o finndin ngam reentaade boneeji, woto o renndin de Alla e goɗɗum. Ngam Alla wiyii : « huunde fof o mo waawi yaafaade ko wonaa e renndinde mo e geɗe goɗɗe ».
Hol ko firti o woniri Annabi ko yo o janngu : “Innde Alla jom yurmeende Aduna e wattannde, janngu Innde joome mo nganndu-ɗa ko kañum tagi, tagi neɗɗo ummoraade e heɗɗere ; janngu innde joome tedduɗo ko kañum anndini kuɗol, anndini ɗum ko anndaano”. (Simoore heɗɗere).
Hol daliilu wonde o neliraa ko o tuɗɗiiɗo : Innde Alla jom yurmeende aduna e wattannde, “eehey ma tuɗɗiiɗo ! Ummo jeertin, mawninaa joome, comci ma laɓɓinaa”, e ko nanndi e ɗuum. So ɗum ɓennii, nelaaɗo Alla heddiima e Makka duuɓi sappo ngam waajaade e jeertinde yimɓe ko fayi arde ko moƴƴaani e haɗde ɗum en ko boni. So ɗum ɓennii kadi, e nder ceekgol ɓernde makko noon, ina waɗi heen luural seeɗa : ngam won wiyɓe : Nde Jibiril ari e makko ndee, tawi mo ko o mo wonndi e sukaaɓe, jaggi mo, furli mo, seeki ɓernde makko, yaltini heen huunde. Won wiyɓe kadi Jibiril tawi mo ko nder suudu Kaaba o mo lelii, jaggii mo, seeki ɓernde makko, yaltini heen huunde. Kono tan, no wayi waade fof, ɓernde makko kam seekaama, ɗum ɓe nanondirii e ɗuum. Ɓe ceerti ko ɗo o tawaa ɗoo. Nde o nelaa o wuuri e Makka duuɓi sappo omo waajoo. Caggal ɗum, Jibiril ari e makko ina wonndi e puccu mum ina wiyee Buraak, ƴetti mo, nawi mo haa to wiyetee « Bayti El-makdas », jippini mo ɗoon. Caggal ɗuum, o juulnii ɗoon denndaangal Annabaaɓe e nelaaɓe, Alla e makko teeŋtinde teddungal makko wonde ko o almaami timmuɗo. Caggal ɗuum Jibiril ɓennini mo to dow Asamaan. Nde o yettii toon ndee, o tawi toon ɓeeɗoo annabaaɓe e nelaaɓe: asaamaan gadano, o tawi ɗoon ko Aadama; asamaan ɗimmo oo, o tawi ɗoon ko Yahyaa e Iisaa (gooto e maɓɓe ko ɓiyum gorgol mum goɗɗo oon); asamaan tataɓo oo, o tawi ɗoon ko Yuusuf; asamaan nayaɓo oo, o tawi ɗoon ko Annabi Idiriisa; o tawi ɗo asamaan joyoɓo oo ko Annabi Haaruuna; asamaan jeegoɓiijo oo, o tawi ɗoon ko Annabi Muusaa; asamaan jeeɗiɓiijo oo, o tawi ɗoon ko Annabi Ibiraahiima. O tawi Annabi Ibirahiima ina ɓaari keeci mum e salndu galle Maamuur; oon galle capanɗe jeeɗiɗi ujunere Maleyka ina naata e nder makko kala ñalawma, eɗi ndewa Alla, eɗi njuuloya. Janngo mum kadi ko goɗɗi ngarata. Hay gooto waawaa limde ɗi, so wonaa Alla.
Caggal ɗum kadi nelaaɗo ɓenninaa to jaaɓi haaɗtirde. Nde o yettii toon, Alla fawi e dow makko juulɗeele capanɗe joy. Caggal ɗuum o telliii haa Asamaan jeegoɓiijo oo, wirtii Muusaa naamndii mo, hol no foti juulɗeele Alla fawi e dow maa ? Nelaaɗo Alla jaabtii, wiyi mo : capanɗe joy. Muusaa wiyi mo : nganndaa leñol ma hattanaani ɗuum, rutto ɗaɓɓaa yo a ustane. Nelaaaɗo Alla ruttii ñaagii Alla yo ustan ɗum; joomiraaɗo jom baawɗo oo, ustani mo haa heɓi juulɗeele joy. Caggal ɗuum o tellii fayde Makka to nokku Ina wiyee galas, o juuli ɗoon subaka; caggal ɗuum o wonti Makka ko duuɓi tati. Ko ndeen Alla yamiri mo yo o fer fayde Mediina. O jooɗiima ɗiiɗoo duuɓi limtaaɗi fof o heɓaani ko heewi e khuraysinaaɓe ngam mawnikinaare e nangtaade e keeferaagal caɗtungal. Ha ɓe pelliti haɗde mo baajogol makko e nder Makka. Ko ndeen noon Alla yamiri mo, yo o fer feewde Medina. E oon saanga ɓurɗo bonde e khuraysiyankooɓe ko Abuu Jaahli ngam ko kañum ƴetti pellital mawngal waɗde jeeyngal kala jiyaaɗo ina liggodoo e makko, yo oon nannge, fiyee. Kanko Abuu Jahli, o noddi batu mawngu to jakkaa maɓɓe, ɗo ɓe keewi waɗde batuuji ɗoo, e oon yonta, ɓe mbaɗi ɗoon batu, ɓe nanondiri kamɓe fof e nguun batu, kala sagata khuraysinaajo gonɗo e nder Makka yo hokke karwaas e silaama ɓurka welde, ɓe njaha to Mohammadu, mo jam e kisal ngoni e mum oo (MJKM), ɓe piya ɗum, ɓe mbara ɗum, ɓe cila ɗum, ɓe taƴa daande mum, ɓe ƴeetta ƴiiƴam mum saree e kala suudu wonndu e nder Makka tawa alaa ko Banu Manaɓe en mbaawi heen. Waɗi noon ko ɓe puɗɗiima faayde, ngam ɓe mbaɗtii yiyde wallidiiɓe nelaaɗo Alla (MJKM), ina pera ina payi to Mediina. E nder ɗeeɗoon peeje maɓɓe, kamɓe Abuu Jahli en, Alla holli ɗum nelaaɗo Alla (MJKM), ko renndidinooɓe Alla e goɗɗum ɓee, ko pewji. Alla yamiri nelaaɗo Alla (MJKM) yo fer, kañum e Musiɗɗo mum Abuu Bakri. Tawi Abuu Bakri yahiino to Madiina too, maantiima toon hoɗonnde ko adii nelaaɗo Alla (MJKM) sakkitintee yoo fer. Nde o heɓi sakkitinoore ummoraade e Alla (mo senaar woodani oo) tan o ummii, o fayi to galle Abuu Bakri naange e hoore kellew, nde o yettii o fuggi baafal, Abuu Bakri nde nani puggugol ngol tan, ina anndi e oon waktu alaa potɗo fuggude ɗum so wonaa nelaaɗo Alla (MJKM). Nde o naati tan, o wiyi : “Abuu bakiri ummo, mi sakkitinaama yo mi fer”. Caggal ɗumɗoon, Abuu Bakiri wiyi mo : “yah ƴettaa e Daabaaji am ɗii, heen ɗiɗi nena”. Nelaaɗo wiyi mo “ko coggu dey”; o salii, nelaaɗo ne wiyi ko ƴettataa so wonaa tawa ko coggu. Caggal ɗum Abuu Bakri jaɓi. Ko ndeen ɓe ngummii ɓe njahi, eɓe payi Mediina, ɓe naati e nder wimmbo haayre, ɓe ngoni e nder heen jammaaji tati, ina wonndi e maɓɓe Abduulaahi Bun Abuu Bakri, laatiima ndeen ko ngel cukalel kono ko ngel cukalel ƴoƴngel cuusngel reedu. Ngam ngel woppii ɓe ɗoon, ngel yahi to Makka too, engel ƴeewa hol ko makkanaaɓe pewjata, o tawi khuraysinaaɓe alaa ko pewjata so wonaa bone fayde e nelaaɗo Alla (MJKM) e sehil mum, o arti, o haalani ɗum nelaaɗo en. Kamɓe khuraysiyankooɓe, heddii hankadi eɓe njiiloo no ɓe njiytiri nelaaɗo Alla (MJKM) e musiɗɗo mum Abuu Bakri. ɓe njahi haa ɓe mbiyi kala jiytuɗo ɓe ina hokkee teemedere ngelooba. Kono tan, nde tawnoo Alla wonndi ko e maɓɓe, ko kañum reeni ɓe e ndeenka mum, aynata ɓe e ngaynaaka mum, ko ɗum tagi ɓe mbaawi heddaade e nder wimmbo haayre ndee, haa khuraysiyankooɓe ɓee, yamiranooɓe yo ngabbo ɓe ɓee, ngari haa ndarii e damal wimmbo haayre ndee, ina njiiloo ɓe. Kono ɓe ndonkii yiyde ɓe. Abuu Bakri (yo mbelemma Alla won e makko), o heɓii wiyde nelaaɗo Alla (MJKM) : “so en ndeenaaki dey, ɓe njogor yiytude en”. Nelaaɗo Alla (MJKM), wiyi mo: “hoto hul, ngam Alla wonndi ko e men”.
Caggal ɗuum, nde yahi haa njiilawu nguu fajji caggal jammaaji tati ɗi ɓe mbaali ɗoon ɗii, ɓe pelliti hankadi fayde Mediina. Ko nii woni ɓe nanngi jeereende, eɓe jaha. Nde madiinanaaɓe nani nelaaɗo Alla e Abuu Bakri en ummiima Makka feewde Madiina tan, hankadi madiinanaaɓe ndonki jooɗaade. So ɓe pinii subaka, kamɓe adinooɓe ferde wallidiiɓe nelaaɗo Alla ɓee fof, ɓe ummotoo subaka law eɓe njaɓɓoyoo nelaaɗo Alla en, ɓe ñalla daraade e nguleeki naange eɓe cooynoyoo to nelaaɗo Alla en to ngiwrata, ha ɓe tampa, so hiirii ɓe jofta e nokkuuji maɓɓe. Ko nii ɓe ngoniri haa waɗi saha gooto, ndeke yahuuduyanke gooto, ina yaltunoo to dow wuro Mediina ngoo, haa sooynii nelaaɗo e wonndiiɓe mum ina ngara, ina niwɗa haa laaɓani mo hankadi ko nelaaɗo woni ɗoon; o ronki jogaade hoore makko, o woni e wullude eehey mon aarabeeɓe, o ndañii fartaŋŋe, mo cabbino-ɗon arii ! Juulɓe ɓe naniraani ɗum jam, kañum en fof ngiƴƴii, njalti wuro ! Alaa mo ina heddoo e nder galle, debbo e gorgo, suka e mawɗo, kamɓe fof ɓe njalti Mediina eɓe njaɓɓoyo nelaaɗo Alla en, e wonndude e fiyooɓe taballeeji, jime e kuljinaali e kelle belɗe, sagataaɓe ina ndadii ha tiiɗi ina mbakkii silameeje ina ngama, rewɓe ina poɓɓa ina kuljina, ko ndeen binndoowo aarabe gooto, waɗi yimre ina wiyee: “ɗalaa Albaduru aleynaa”; firti ko, “leelewal sappoy tati ƴellitiima e amen”. Ɓe ngoni e wiyde kadi “eehey maa nelaaɗo e amen, a arii e dow yamiroore e ɗoofteede”, e ko nanndi e ɗuum.
Nde nelaaɗo Alla e wonndiiɓe mum njettii Mediina ɓe naataani nder wuro ngoo. Ɓe njippii ko galle Bani Umrawi, ɓe ngoni ɗoon balɗe seeɗa, caggal ɗum o diidi jamaa. Nde o fuɗɗii eggude ɗoon o naattoyi nder wuro Mediina too, eɓe njaha, e ɓe kawra e yimɓe ina calmina ɓe, rewɓe e worɓe fof, mawɓe e sukaaɓe fof ina ndewi e maɓɓe, e ɓe mbiya “Allaahu akbar!” (ko Alla ɓuri mawnude). Pergol noon na jogii laabi ɗiɗi : heen laawol, ko ferde ngam Alla, ɗum ko anndude ɗo woni ɗo juulɓe ngalaa ɗoon, omo hiiɗaa e diina makko o ummoo e oon ɗoon nokku o faya nokku to juulɓe ngoni, hoɗoya toon. Fergo ɗimmo ngoo, ko teskaade nokku mo neɗɗo woni oo ina heewi e mum caɗeele to bannge baasal, walla nguurndam ɗam moƴƴaani, ko wayi no baasal, walla o ronkii ɗoon resde mo o yiɗi resde, walla reseede, walla omo yiɗi waylude ngonka makko to bannge renndo, o ummoo e oon ɗoon nokku, feewde e nokku mo o ɗaminii o mo waawi wuurde oo, o hoɗa ɗoon. E nder ɗeeɗoo geɗe jangtaaɗe fof, kala heen ko woni faandaare perɗo oo, ina hasii o daña heen moƴƴere, walla ko o yilotonoo koo.
Jibriil Muusaa Joop


text:
Maayo Niil
Maayo Niil (e arabuure: النيل, An Nīl, misrankoore aranere: Iteru walla Ḥ'pī, kiɓiɗiyankoore: ⲫⲓⲁⲣⲱ Piaro walla Phiaro, ɗemngal amharik Ecoppi: ዓባይ?; ɗum wonta e binndol lateŋ: ʿAbbai) hino ƴettiraa hono maayo ɓurngo juutude ngoo e nder aduna on. Njuuteendi maggo hino fota e 6,650 km. Hingo rewi e leyɗe sappo: Sudaan, Sudaan Ñaamo, Burunndi, Ruwanndaa, Ndenndaandi Konngo, Tansani, Keña, Ecoppi, Ugannda, Ejipte (Misira). Iwdi Niil ko Ugannda woni. Hino fottanaa kadi wondema ko ndiyam Niil woni ko wuurni leydi Ejipte, sabu ko leydi yoorndi. Kala saare sincaande e mayri ko e takko Niil woni. Sinno Maayo Niil woodaa, wiɗotooɓe taariixa no felliti siwlisasiyoŋ (peerndam) Misira Kinndi woodataano. Ko ɗum addi Herodot, karallo taariixa gerekjo e winndugol: "Ejipte ko dokkal Niil".


text:
Following is the lyrics of 'Dum Laga Ke Haisha' song from hindi movie 'Dum Laga Ke Haisha'.
(Khol aankhe bandh pheta hauli hauli saa (Saans le aur chut jaa goli goli saa) - 2 Haan paar lagade paara ho chowk ke tu fawaara) - 2 Dun dum dum bole jahan tu rakhe kadam kadam Dum da dum da dum dum laga ki haisha - 2 Dum da dum da dum dum - 4 Dum da dum da dum dum laga ki haisha Dum da dum da dum dum laga ki haisha (Chala tu chal marda udaake tu garada - 2 Hey sarpat mann se mitthe mitthe kaan se Rahe pitaara bhara bhara) - 2 Phand ja re deeware aur tarr ja saare dhaare - 2 Mann bharr ke ab to hoja besharam sharam Dum da dum da dum dum laga ki haisha - 3 Sargam Ho jale jo duniya namak lagaana Sab ko iss ki bhanak lagana Aankh bacha ke nikale koi Aankh me iss ki chamak lagana Khatam naa hove janam janam tak Pyaar ki aisi sanak laghaana haisha Kabhi kabhi to chalta hai saath rasta Aaha haath badana yaara aur toad le uncha aara - 2 Dun dum dum bole jahan tu rakhe kadam kadam Dum da dum da dum dum laga ki haisha - 2 Dum da dum da dum dum laga ki haisha - 3
Want to suggest any changes to the lyrics of 'Dum Laga Ke Haisha' from 'Dum Laga Ke Haisha'? Please do so in the comments section below:.


text:
Peƴƴol: Kuuɗe porto Faransi ɗen leydi Fuuta
FUUTAMEDIA.COM
148. Argol Faransi ɓe tawno njuɓɓudi Fuuta ndin
hino moyƴi hino ɗoftaa no hattini feewugol
149. Si ɓe lanci ɗun ɗon fow ɓe ɗayniri en geɓoy
ko no aawu lurral, senda yimɓe e fii geɓal.
150. Hooreeɓe wonti e pooɗondirgol haa loi.
Ɓe darii ɓe hulɓini en ɓe haɗi en gollugol.
151. Portooɓe udditi lekkoluuji ɓe janni ton
janneeji bonɗi haɗayɗi needi e peelital.
152. Jandeeji mantuɗi lamɓe maɓɓe e mawɓe mun.
Aybinɗi mawɓe me’en siforɗi ɓe hoynugol.
153. Hiɓe folla lamɓe siforɓe yiɗugol leydi men.
hiɓe nanga woɓɓe naada kaso haa maayugol.
154. Wano lanɗo Labe Alfaajo Yaayaa, on naɓaa
riiwaa e leydi e hoore tooñe e janfegol.
155. Nde o saltinoo ɗoftaade porto e parte mun
o darii o yeddi o yenni dawla faransiwel.
156. Ɓe naɓi mo kanko e ɓiɗɗo makko mo anduɗaa
Alfaajo Aaghibu, cuuco heewuɗo okkugol.
157. Ɓe kasaama "Port-Etienne", ko ton Allaahu on
humnoyi lajal Alfaajo Yaayaa jon ɓural.
158. Haa wootuɗen "NON" hettuɗen ndii leydi men,
raɗiɗen Faransi ɓe mooɓi pawle ka hootugol.
159. Haa rinɗuɗen non Persidan men itti men
nuli men yahangol oo mo yiɗɗen haa daral.
160. Alfaajo Yaayaa artiraama e leydi men.
A. Saamori men, ɓe waɗanaa feetowal.
161. A. Saamori on ko lanɗo wa on heɓaaki
ka leydi Afriki fow e suusude fellugol.
162. On darti porto Faransi fewndo ɓe naatunoo
nder leydi men konu makko harni ɓe halkagol.
Ƴeewirde Fuuta
El Hadj Tierno Abdurahmani Bah
FUUTAMEDIA.COM
MISIDA
hamada
Wallifiiɓe
- فضيحة جنسية مع مدربة لياقة تهدد مصير اكثر من نجم في مانشستر -بالصور
- mauritanie /Au large des Canaries, un chalutier russe déverse son fuel dans l’océan
- Macky Sall sort de son silence : « Que Yaya Jammeh sache que… »
- السنغال تنتظر منظومة صواريخ ايرانية وروحاني يصفها يالشريك المميز
- -بعد مظاهرة ضد الحجاب مظاهرة بصدور عارية وسط القاهرة طلبا للحرية والازهر يندد
- [...]


text:
Fotde men : "politigi e pene tigi"
Mammadu Sammba Joob lollirɗo Murtuɗo ene haalatnoo konngol potngol hannde wonanade en tugnorgol ngam yuurnitaade e siftorde HOLI KO WONI FOTDE MEN. Omo wiyatnoo “politigi ko pene tigi”. Ene gasa tawa saabinoo ɗum ko yenaneede mo ko wiyanoo “baɗoowo polotigi haalataa ko soomi e ɓernde mum”.
Ɗuum siftinii en wonde so tawii a wonaa penoowo, baawɗo fewjannde bannde no aɗa yoolira ɗum haa kumtaa haaju maa, baawɗo huutoraade kala fartaŋŋe garɗo hay sinno ko ko boomata ɓesngu maa, a suwaa waaw waɗde polotigi.
E ko cikku-ɗen, gooto e ɗiin fartaŋŋeeji feeñii ñalnde 04 lewru joyaɓuru 2014 to naatirde Nuwaasoot e sahaa nde ɓiɓɓe yummiraaɓe men ngummii Fuuta e seppo mum en yooɗngo, yurminiingo ngam naamnaade hakkeeji mum en, tawi ndukaani ƴattaaki, tooñaani hay gooto. No jiiba e hakkunde dute, no abbere saamnde hakkunde gertooɗe keegaaɗe, no felso goro arngo e ñalnde ŋaaŋaaɓe, ko noon mbaaw-ɗen siforaade ɓee miskineeɓe Alla, ɓiɓɓe leydi ɗawaaɓe hakkeeji mum en ɓe polotigiyankooɓe aannooɓe njiirondiri naatirde Nuwaasoot haa laamu yiytii hoyre mum, waɗi geɗe kanntoriɗɗe, coofɗe, baawɗe bonnude wune kala joginooɗo miijo moƴƴo.
So tawii noon jiɗɗo duhaade maa yiytoo ƴiiƴam, mbiy-ɗen ko jiɗɗo duñde ko teddi yoo ɓaggo ɗo tiiɗi. Pellittɗo waɗde polotigi, yo jogo daliilu, so ɗum alaa woto wiy ene wuura e doole miskineeɓe.
Ene moƴƴi ciftinen holi ko woni hakke aadee “Hakkeeji ko denndaangal geɗe gaddanooje neɗɗo wuurde nguurndam moƴƴam ngonduɗam e ndimaagu”. Ɗuum noon noddii wuurde, sellude, ñaamde haara, yarde ɗomɗita, jogaade koɗki moƴƴi e weytinde fittaandu mum ko aldaa e lorde banndum. Tawa kadi en njejjitaani, gooto fof, “hakke mum haaɗi ko ɗo hake goɗɗo fuɗɗii ɗoo”.
Hakke noon ene heɓtiree e fannuuji keewɗi, kono hay heen fannu gooto fotaani huutoraade fitina. Kala e men joom hakke ne, yoo faam kadi ko joom fotde. Firti ko so mboɗo naamnoo goɗɗo hake am, yo mi yenane tawo mi waɗii fotde am, haa tottu mi innama aadee hono am hakke mum.
Pulaar ene wiya “neɗɗo muñanirta mo waawi ko haa baawɗo ɗum muñana ɗum”. Ɗo yahanoo artaa fof, paamen polotigiyankooɓe men liɓii mahateeri moƴƴiri moƴƴiri, njooɗndi ndi ɓee ɓiɓɓe yummiraaɓe umminooɓe Fuuta mahnoo haa ɗeɓi woortaade. So tawii wonaano yiɗde huutoraade ɓe, holi ko haɗnoo ɓee faliiɓe ɓe damal Nuwaa yahnoode ummodoo e maɓɓe gila 310 km ?
Jooni noon : holi no ndee fedannde rufaande ɓoftortoo tawa herƴani? Holi no ndee huɓeere mahtirtee tawa ɓale nguuraaki ? Holi no nduu woyndu joortaandu leydi aastortee haa ɓula ndiyam ɗaminanooɗam maa ilnu, laɓɓina, ɗomɗitina, ɓuuɓna ɓerɗe, ñifana en ɗii jayli kuɓɓanooɗi haa cari ɓesnguuji ?
Mo yiɗaa ñiŋeede fotaani waɗde ko ina ñiŋiree. Ndeke noon, FOTDE MEN hannde ko haaldude goonga. Baɗoowo polotigi yoo waɗ, kono miskiino jiylotooɗo yooltude hakke mum, yo walllire sabu Alla, so ɗum alaa yoo ɗalde e sago mum, “sabu so poɗɗel wujaaka foti ko ɗaldeede e nehal mum”.
hamada
Wallifiiɓe
- ارتفاع حصيلة ضحايا اشتباكات الفلان وقييلة السلامات الي أكثر من 100 قتيل وجريح والوالي يتدحل
- احدى الناجيات من معتقلات داعش تروى تفاصيل الاغتصاب اليومي للفتيات
- ملكة جمال الطوارق تنضم الى جملات موريتانيا في مسابقة بفرنسا
- مشاكل خاصة تواجه بعض الرجال في الفراش ---للمتزوجين فقط--- +18 ans
- انتحار سجين مغربي بعد اعتقاله لمحاولة اغتصاب ........
- [...]


text:
HARDANEEƁE CEPPI YEESO RAJO KUBONNI Sappooji...
HARDANEEƁE CEPPI YEESO RAJO KUBONNI
Sappooji limmtinɗi e leñol hardaneeɓe ceppi yeeso damal rajo kubonni caggal haala gardiiɗo rajo ngo biyeteeɗo lobbat Wul Ettaah ko faati e hardaneeɓe e yeewtere wiyeteende BEYN GHAWSEYN o wiyi ko hardaneeɓe so njannti e CHOURVA to Neema e Mbuut e WULAD MBARECK fof wonata 22 % e muritaninaaɓe fof.
Seppuɓe ɓee mbinndi e ɓale e otooji rajo ngo ko Lobbat ko rasist , hardaneeɓe ɓuri heewde , Woɗeeɓe buri famɗude rajo kubonni ko, rasist.
Caggal nde seppuɓe ɓee pusi seppo muyen Polis ari toontawaani ɗoon so wona binndi ɗi ɓe mbinndunoo ɗoon.
Fuutamedia.com
Mohamed Habiboullah DIALLO
hamada
Wallifiiɓe
- onden el arab خمس واربعون الف شيعي في موريتانيا البلد قاعدة لنشر المذهب في المغرب
- جنوب موريتانيا- السكان يطالبون الشعب بدعمهم لمواجهة مصادرة الاراضي
- sud mauritanie..le Gouverneur de boghe menace la population
- human right watch تنتقد السنغال وموريتانيا على ملفهما الحقوقي
- جهاد النكاح تسرب فيديو من غرفة زعيم داعش
- [...]


text:
Toɓere 8
Fii honɗun Allah accani ko boni e tampere ?
1. Honno bonki fuɗɗori ?
Bonki fuɗɗino e oo aduna fewndo Seytaane feni fenaande makko aranere nden. Ado o noddeede Seytaane, hari ko o malaa’ikaajo moƴƴo, kono “ o jaɓaali daraade e goonga ”. (Yuuhanna 8:44.) Hinaa Allah waɗi mo Seytaane. O holluno faale fii yo tagaaɗo rewu mo kanko. O fenani nene Hawaa, o ɗayni mo fii yo o ɗofto mo hara o ɗoftaaki Allah. Baaba Aadama tawti nene Hawaa e yeddugol Allah. Ko fewjoore baaba Aadama nden waɗi si hiɗen tampude e hiɗen maayude. — Janngee Fuɗɗooɗe nden 3:1-6, 19.
Ɓayri Seytaane yewti nene Hawaa fii wota o ɗofto Allah, ko onsay o fuɗɗi murtinde tagaaɗo ɓaawo Joomiraaɗo on. Yimɓe buy hannde tawti Seytaane e yeddugol Allaahu Lanɗo on. Ko ɗun waɗi ko Seytaane woni “ lanɗo aduna on ”. — Janngee Yuuhanna 14:30 ; 1 Yuuhanna 5:19.
2. Ko Allah tagi kon no wonduno e ella ?
Ko Allah tagi kon fow no moƴƴi e no timmi. Yimɓe e malaa’ikaaɓe ɓe Allah tagi ɓen fow no waawuno ɗoftaade mo (Yaɲɲannde sariyaaji ɗin 32:4, 5, TMN). Allah no tagidi en e hettaare fii no suɓiren waɗugol ko moƴƴi maa ko boni. Nden hettaare no okki en hollugol hiɗen yiɗi Allah. — Janngee Yaaquuba 1:13-15, TMN ; 1 Yuuhanna 5:3.
3. Fii honɗun Allah accani tampere haa oo saa’i ɗoo ?
Fii saa’ihun, Yahuwah no accani ɓee murtuɓe. Fii honɗun ? Ko fii hollugol en, laamagol ɓaawo ballal makko nafataa en (Waajotooɗo on 7:29 ; 8:9, TMN). Ko feƴƴi kon fow e nder duuɓi 6 000 no holli ɗun ko goonga. Lamɓe aduna waawaali lannude gere, bonki, tooɲe maa ɲabbeeli. — Janngee Yeremiiya 10:23, TMN ; Roomu 9:17.
Kono, wonanɓe Laamu Allah ngun heɓoyay nafa ngun laamu (Isaaya 48:17, 18, TMN). Neeɓataa, Yahuwah ittoyay laamu tagaaɗo fow. Ko suɓiiɓe Laamu Allah ngun wonoyta e hoore ndii leydi. — Isaaya 11:9, TMN. — Janngee Feɲɲinannde 11:15.
4. Honno muɲɲaare Allah walliri en ?
Seytaane no wi’i, hay gooto waawataa rewude Allah e hoore laaɓal. On wi’ay ko fenaande ? Hiɗon waawi. Muɲɲaare Allah no walli en no holliren si hiɗen wonani laamu makko ngun maa laamu tagaaɗo. Ngurndan men no holli ko suɓiɗen. — Janngee Ayyuuba 1:8-12 ; Tindi 27:11, TMN.
5. Honno suɓortoɗen Allaahu on ?
Hiɗen waawi suɓaade Joomiraaɗo on, si en janngi, en waɗi ko o yamiri en kon ka Deftere makko (Yuuhanna 4:23). Hiɗen waawi wikkaade Seytaane si en tawaaka e fii politiki e gere. — Janngee Yuuhanna 17:14.
Seytaane no huutorde mbawdi makko fii ɓantugol dugulayaagal. Kono si en salike waɗude ko boni, hay goreeɓe men ɓen e siɓɓe men ɓen jalay en maa ɓe wikkoo en (1 Petruusu 4:3, 4). Ko ɗun waɗi, hiɗen haani suɓagol. En waaway jokkondirde e yimɓe yiɗuɓe Allah ? En waaway ɗoftaade Allah golliren sariyaaji makko ɗin ? Si en waɗii ɗun, en hollay Seytaane, o fenuno fewndo o wi’i hay gooto ɗoftotaako Allah. — Janngee 1 Korenti 6:9, 10 ; 15:33.
Giggol Allah ngol no holli en ko boni e tampere lannoyay. Ɓee hooliiɓe heɓoyay ngurndan weluɗan e hoore ndii leydi haa poomaa. — Janngee Yuuhanna 3:16.


text:
Ɗoo e duuɓi noogaas
Ɗowirde masiŋaaji mum miijo
Ɗowirde masiŋaaji mum miijo
Wonaani duuɓi 10 tawo ko neɗɗo waawi jooɗaade nder dunndu Ciikon, (sara Ɓoggee) ina haalda e gonɗo Pari, walla miijoo neɗɗo gonɗo ɗo waawi wonde e winndere ndee fof tan, nodda ɗum, wona e haaldude e mum… Ɓooyaani ko wonɓe Amerik mbaɗti habrude Nuwaanaaɓe ko kewi e Nuwaa e hoore mum. Hol baawnooɗo miijaade ɗumɗoo ina waawi aaɓnaade ko adii hannde ?
Hol baawnooɗo miijaade, duuɓi 10 ko adii hannde, neɗɗo ina waawa haaldude hannde e telefoŋ mum portaabal e ɗemngal ngal welaa? Hay gooto.
Ɗoo e duuɓi 20, maa neɗɗo waaw ɗowrude kaɓirɗe mum (ordinateer mum, portaabal mum) ƴeewki, woni dille sonndu yitere, walla maandingol (maandinirgol juuɗe e peɗeeli walla dille ɓalndu). Ko wayi no, so aɗa jannga deftere waɗannde nder ordinateer, so a wikkii hoore bannge nano, ɗerewol deftere ndee weɗɗitiroo oon bannge, so a ƴeewii helmere a majaani, firo mayre udditoo ekn …
Ɗoo e duuɓi 20, so a yiɗii waasde jotondirde e Somelec, aɗa waawi pentirirde hoɗorde maa pentiir jaggoowo naange waɗta ɗum kuuraa, walla kuuraa heen laral koyngal soleer njaynoraa galle maa, kuɓɓiraa kaɓirɗe maa (tele, filsideer ekn…). Ndeen, hay dille (diiraali masiŋaaji e dille goɗɗe), maa kuutore ngam yaltinde yakawere (énergie), ko nanndi e kuuraa (no cereeli naange kuutorirtee jooni nii). Ko noon kadi, comci jaynotooɗi maa mbaɗtu feewneede ; so aɗa yaha jamma e nder ladde, a soklaani fitirla, walla, so a welaama, ɗi ngonta tele maa, walla jaynirgel (ekraa), tawa aɗa waawa winndude heen ɓatakeeji maa (SMS-uuji, iimeeluuji ekn.) Ɗum firti kadi, ko ndeen, ɓale nder galle maa ngonata tele maa ; tee, oon tele ɗowrataa ɗum ko beesaali walla ƴeewki, walla miijo…
Ɗoo e duuɓi 20, kala ɗo tolniɗaa e winndere hee, hay so tawii ko e nder ladde moraande ngon-ɗaa, aɗa waawi heɓde internet : Google woni ko e jarribaade ɗuum. So werlaade e weeyo winndere ndee mankaaji (fukiiji, baloŋaaji) mawɗi, woni wertude e weeyo hee gaccungol mankaaji dokkooji internet, keɓɓittooɗi onndooji, cara ɗum ɗum en e denndaangal jookli winndere ndee.
Ɗoo e duuɓi 20, ko leɗɗe guurɗe ñilkooje, mbaɗtata jaynaade mbeddaaji gure men. Eɗen nganndi won koowooje jaynotooɗe ngoodi, ko wayi no “sowti”. Ko heen annduɓe ɓee tiimtii ngam fuɗnude puɗi jaynotooɗi jamma.
Ɗoo e duuɓi 20, maa yimɓe mbaɗtu hoɗde e nder gure kayooje. Ko goonga nii maa karallaagal aadee yetto ɗoon, kono ɓeydata ɗum, ko e oon sahaa, ina gasa tawa yoga e winndere ndee hujjitii sabu ɓeydagol nguleeki weeyo jogorngol saabaade ƴerngo maaje… E duuɓi 20 jawtuɗi ɗii mmaaje ƴerii fotde diraaji ɗiɗi (hedde 90 santimeeteer). Nayaɓal Banngaladesh yooliima, sappoɓal njoorndi Pays Bas ndiyam moɗii ɗum. Ko goonga yoga e yimɓe maa « ngabbo dow », koɗoya e tule walla kaaɗe toowɗe. Kono maa wood heen kadi ɓe ngalaa ɗo luuñcitii, so wonaa sakkude peeje no nguurdi e diƴƴe : miijo japponnaaɓe walla hollandenaaɓe… Maa wood, ɗum noon, mahɓe gure nder geec, gure kayooje. Ɗeen ɗe annduɓe inniri « Lilypad » walla « Polyv’îles »…
Gure kayooje
Ɗoo e duuɓi 20, ko heewi kadi maa waylo to bannge cellal e safaara !
Bookara Aamadu Bah
pullar .org
fuutamedia.com


text:
Tijjaani aan giɗo leñol.
fuutamedia.com amadou soh
Tijjaani aan giɗo leñol.
Tijjaani aan seeydi aan, annaniima e nguurndam maa ɓamtuude leñol.
Tijjaani ko,a ganndo gantuɗo e ganndal.
Ko aan aanti aantini antooɓe leñol.
Aanni añɓe annooɓe antooɓe leñol.
Tijjaani aan peeje ma ngaanni aañɓe leñol.
Peeje maa cuusni ngenndiyankooɓe aantooɓe leñol.
Seeydi aan , annanii ma aantude ɓesngu leñol.
Ko aan anndi aanni ɓeen leltinooɓe en-e gollal.
Tijjaani peeje maa ceerata e hutoreede e ngol leñol.
Haa oo aduna taggee ɓaare e ngal baawal.
Heddo allah gooto e goodal.
Tijjaani aan wilngo ñiiwa suddaare leñol.
kuɓɓuuɗo fooyre ɓamtaare leñol.
Loŋti ɓiɓɓe leñol e loŋol ngol jaangol majjeere leñol.
Tijjaani a- aawi antooɓe ngol leñol.
A jannginii sukaaɓe ngenndiyankooɓe daraniiɓe leñol e koyngal.
jagganɓe leñol aadi caggal nduttotaako ha njiiya ngal toowal.
Tijjaani e batte koyngal maa komin rewooɓe e keewal.
Tijjaani a yehii, kono laawol a feraniimin e ngal dunal.
Tijjaani a yehii, gaacce a yadaani e ngal ɗanngal.
Tijjaani maayde bonaani booni ko,o sikkaano ma,o leelo e ngal gasgal.
Ñalnde maayde maa leñol fof yettiima e peewal.
Tijjaani ndee maayde taganimi jaardeema e ngal ɗemngal.
Ko anndudemi ka jaalal caali ɓamtaare leñol.
Miijo maa e baɗal maa koyoo ɓamto ngal ɗemngal.
Ko maayde ittumaa e ngal gollal.
Ndeysaan miñiraagel , Alsaan e Alhusseeyni,yehii accii en engal boowal.
Kodda Neene maayde nawaniima e cuɓal.
Moni kala, koko jooɗii ne fa,di e lajal.
mboɗo ñaagii allah joomam e daangal.
Yo ɓuuɓane aan,e maayɓe juulɓe kala e kuɓal.
Haa wonaana on aljanna koɗgol.
Amiin ya notatooɗo noddawol.
fuutamedia.com
Mammadu soh
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]


text:
Mbañaɓe njallti IRA natti lannda UPR
Mbañaɓe njallti IRA natti lannda UPR
Fede dawriyankoɓe Mbañaɓe jeyaɓe E fede IRA njuɓini dental ngam holitde ɓe njallti e nden fede tawto yii landa UPR lamiɗo leydi muritani
Yoɓini nde hirde ko biyateɗo abou daouda ba ko neɗo UPR E NDER mbann
E ba won wonno nɗeo fede IRA to mbann tawtora ɗumm ko muhamed mukteri e ba adama moussa ko neɗo landa ka e dibitte mbann onn wonni yerro sidi ba e amadou djan
Wono ɓe halla ka betti sabu ko ñabina naɓe koynanno e nde hitand E tumede
Dahhde sukka ccapato biyateɗo wull nzillu ha wurro maɓe uuda yontere rewɓe koyyna
Sukaɓe uuda hande alla waɗɗi ɓe njannte landa UPR
Fuutamedia .com
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]
forum
- Mbañaɓe njallti IRA natti lannda UPR29 saawiyee 2015, Kɗl kalidou Guissé
Ina haawni IRA wonaa lannda sa ebbondiree e UPR, etee hay aadi gooto siifaaka toon e njillu Biraama, WONBE IRA BE INA HEEN YIMBE UPR, ALAA FOF KO NAWDI DUM, DIBITEE O NOON ADUNA FOF NANII HAALA MUM TO JONNDE SARDIYANKOOBE KA REGAAKI HAYDARA" MO WAAWA HAY MIIJAADE SAKA YALTINA KONNGOL MOYYOL, FOTAANI ADAADE!!! Dee golle noon e kaa haala bettaani min, ko cadeele makko e majjere yalti, sirru makko saaktii e jonnde SARDIYANKOOBE, o woni ko soodtaade e ndeen fergitere, goddum alaa.


text:
Gardiɗo ekole milniter kiffa warrno ɓaleɓe to INAL ñawore E do makko
FUUTAMEDIA
Gardiɗo ekole milniter kiffa warrno ɓaleɓe to INAL ñawore E do makko
Hamauu diallo ko goto E daɗɓe E warngo ɓaleɓe to bass miniter INAL o tummi gardiɗo Ekole miniter to wuro kiffa ko kañum yamirano yo ɓaleɓe jakaɓe mbare tonn
Ko inna tollno E 28 ɓalejo mbardama yarrko E mbadi weltare e ñalawma enpenda leydi muritani
Ko kolonel EL ZEHBY wULL JAAFAR arrdino bass miniter inal ee oon sahha kalla baraɗo e waraɓe ɓe ko kanko yamiri teskam kalla nde oombo warra ɓalejo oo wadata henn ko njenoru E kuddi E ƴƴatojje fandare nde ko hoyynude jomum enn
Wull jaafar hande ko kolonel kardiɗo ekole miniter to wuro kiffa
Tawo leydi muritani woni ko E yoɓde warr hore enn walla ko ƴƴiƴamm ɓaleɓe tedani ??
Hedi ko won E pelle porti plente fade E warnoɓe ɓaleɓe E lamu mauuyya
Fuutamedia.com
hamada
Wallifiiɓe
- Ne pouvant plus supporter les « ton fils ressemble à mon mari », elle se suicide
- رئيس حركة فلام –يشن هجوما لاذعا على مسعود هوليس مانديلا ولا يستطيع ان يكونه—
- Garlol noddii, Pete e Penenjuru njaabiima
- Seppo refiseeji : “tumarankooɓe e nder leydi mum en”
- موريتانيا شقق مفروشة لمغربيات بدات تجذب بعض الموريتانيين
- [...]


text:
Luure hakunde aziz E debo mum E bonne moric bank
Lure mawɗe hakunde horejo leydi muritani muhamed abdul aziz e debo mum tekeyber
E bonne AHMED WULL MOGAYA direkter moric bank
Sabbu tkyber fodanino jomm banke oo soketake kala ko wawyi wade
Ko ɗum tagi joni oo mbon e kasso tkyber ñagima horejo leydi muritani yo yaffo wull
Konno oo salima oo tummi debo oo nana wala bonoɓe leydi muritani
Jaynde taqadoumy.com tuumi debo aziz tkeyber e ɓiyum ahmed keɓɓi 10 E nder kala temeder e kaliss ñamaɗo oo
ɓe podino maɓe mbalu jom bank oo so jagama
konno joni ɓe njabotako mbo E telefon so oo nodiɓe
fuutamedia.com
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]